
Festival dedica na Bernadina Growell un exito 


Centro di ciudad practicamente 
“morto” den fin di siman 


Hotel lo haci denuncia contra 
di Minister den caso di beach 


Surplus di AZV memey 
di frustracion publico 

EN realidad no por bisa cu ta den fin di siman centro di Oranjestad 
ta mustra morto pero durante henter siman den ora di anochi, 
tanto Caya Libertador Betico Croes y e cayanan adhunto, ta total- 
mente bandona cu poco presencia di publico y hasta trafico. 


Un muestra un biaha mas cu e gran ‘plan di revitalisacion’ di 
Oranjestad, no ta dunando su fruto y ainda no por bira loke gobi- 
erno actual y Minister di Economia a priminti cu lo haci. 
E vision di Minister Geoffrey Wever a presenta pa converti 
Wilhelminastraat den un caya culinario cu hopi actividad den ora 
di anochi, no a lanta cabes ainda y un di e motibo sin duda ta 
e echo cu despues di 6’or di atardi, tur hende ta bandonando 
centro y no tin movecion di publico. 


No tin actividad comercial cu tanto gobierno a anuncia cu lo 
pasa pero tin cu confirma cu tin varios edificio a wordo renoba y 
transforma den centro social caminda ta agradabel pa sinta hiba 
combersacion cu otro pero e promocion rond di tur esaki, no a 
lanta cabes ainda y e impacto cu gobierno a sigura cu lo bin, no 
a sosode. 


Trafico den Wilhelminstraat ta continuando den ora di anochi, 
contrario na loke caya Betico Croes, caminda den ora di anochi, 
practicamente no tin trafico circulando y tur negoshi ta cera cu 
poco cos pa mira ya cu pa siguridad ta cubri nan mes cu ‘rolluik’ 
di metal. 


AWEMainta tin cu mustra tambe cu den “patio” di edificio di gobi- 
erno, esta di Cocolishi, tin un di e plasanan cultural di mas signifi- 
cacion di e isla, esta Plasa Padu del Caribe, cu tin un estatua cu 
ta honra no solamente Padu pero tambe otro grandi nan Hubert 


Booi y Rufo Wever, e grandinan cu a yuda compone Aruba su 
Himno Nacional. 
Ta un plasa cu den ultimo shete aña solamente a wordo uza pa 
actividad cultural na tres of cuater ocasion, mientras cu algo 
asina grandi, mester a conoce actividad cultural cu mucho mas 
frecuencia cu ta e caso ultimo aña. 
Actividad caminda hende den comunidad, ta ser brinda e posibi- 
lidad pa nan bende na productonan, caminda nan tambe ta haya 
un entrada extra cu lo alivia e peso grandi di un inflacion cu no 
conoce piedad di esunnan cu menos entrada. 
Iniciativa di e sector priva, di comerciantenan local, a cuminsa 
manifesta su mes den Wilhelminastraat caminda varios edificio di 
antes, ta wordo renoba y transforma den un centro atractivo pero 
di parti di gobierno mes, e inversionnan ta kedando hopi atras pa 
no bisa cu no tin mes. 
Gobierno aña pasa a anuncia renobacion di loke a bira conoci 
awo como Cas Veneranda pero despues di a anuncia cu gran 
fanfaria cu lo inicia e proyecto aki, cu sin duda lo eleva e nivel 
den e centro, ta bin resulta cu tur loke a inicia c’une ta un tipo 
“opruming” ya cu a bolbe cera e edificio pa mantene e chollernan 
afor y hasta a dicidi di elimina hekinan cu a wordo uza den e 
periodo di opruiming. 


Gobierno no ta dunando un man na promocion di su vision pa loke 
ta revitalisacion cual prome dos partinan cu a wordo ehecuta, a 
dura mucho tempo y no ta locual a spera di e participacion di 
gobierno. 


No por laga tempo pasa bay y permiti centro di Oranjestad trans- 
forma su mes den un tipo di ghost town ya cu e ora lo ta mucho 
laat!! 


Centro di Oranjestad ta practicamente “morto” den fin di siman 


Results of the Treasury Bills issuance 


by the Government of Aruba in the amount of 


Afl. 10,000,000.00 for the period 


August 2, 2024 – November 1, 2024 


Issuance pursuant to the State Ordinance on Treasury Paper (AB 
1987 no. 3), State Decree Treasury Paper (AB 1988 no. 6), and the 


State Decree no. 7 of June 4, 2024. 


The Centrale Bank van Aruba hereby informs that the Treasury Bills 
issue of August 2, 2024 in the amount of Afl. 10,000,000.00 with a 
maturity of three (3) months has been fully subscribed. The average 


yield of this issue is 2.91 percent. 


Aruba, August 5, 2024 


Centrale Bank van Aruba 

HAYANDO razon di Corte Superior den su demanda su 
permiso pa traha un beach wordo reconoci y respeta, 
Embassy Suites den un declaracion na prensa, a mustra cu 
ta intencion pa den proximo dianan, representantenan legal 
di e hotel, entrega un demanda na Corte pa daño y perhu- 
icio contra tanto Minister Ursell Arends y tambe contra di e 
fundacion di Aruba Birdlife Conservation. 


Esaki relaciona cu permiso y asina yama ‘onthefÏng’ cu e 
hotel a haya for di Gabinete Wever Croes II, pa medio di 
Minister di Infrastructura Evelyn Wever Croes pero cual 
onthefÏng Minister Arends no kier a reconoce ya cu e lo no 
peticion aki lo no a ser duna pa su persona cu awor ta e 
minister encarga cu esaki, esta e onthefÏng. 


Ta for di 2021 cu Minister Arends a bira responsabel pa 
supervisa y controla tur onthefÏng como parti di e “package 
deal” cu el a ricibi den su acuerdo di gobernacion cu partido 
MEP pero e permiso y onthefÏng duna na Embassy Suites 
pa construi un beach na otro banda di caminda, a ser otorga 
legalmente pa Minister Evelyn Wever Croes. 


Despues cu inicialmente Minister Arends a dicidi di inicia un 
caso legal contra di e permisonan aki otorga, esta contra di 
su propio Prome Minister, el a realisa algun ora despues cu 
e ta hibando su propio gobierno Corte y mesora el a dicidi 
di hala kita y e caso a wordo atendi den nomber di Aruba 
Birdlife Conservation caminda Hues a duna e fundacion 
razon y a ordena e hotel pa para contruccion di e beach. 


Sinembargo Minister di Infrastructura y Minister Presidente 
Wever Croes no a haya na su luga e decision di Corte 
den Prome Instancia y a dicidi den nomber di gobierno, 
apela e decision aki caminda siman pasa HOF a dicidi cu e 
permisonan otorga na Embassy Suites tanto pa permiso di 
e beach y na mes momento e onthefÏng, ta na su luga y cu 


esaki ta cuadra cu tur regla existente. 


Tanto Prome Minister Evelyn como Vice Prome Minister 
Ursell a dicidi di reacciona riba e decision di Corte caminda 
por bisa cu e declaracion di Premier tabata na su luga pero 
esun di Ursell tabata hopi bruha, dunando e impresion cu e 
no a sea compronde e decision di HOF of cu simplemente e 
no kier compronde. 


Mirando e reaccion di Minister Arends aki, gerencia di e 
hotel a dicidi cu lo bay incia un proceso pa pidi pago di daño 
y perhuicio ocasiona dor di e posicion tuma pa Minister 
Arends, cu practicamente tabata un posicion cu e no tabatin 
sosten den Conseho di Minister pa esaki y awor esaki lo por 
bay tin mas consecuencia legal y financiero den un caso 
asina. 


Minister Arends den loke ta mustra un intento pa scapa 
cara lo a hasta bay over na felicita naturalesa, insistiendo 
cu naturalesa a vence den e decision di Hof mientras cu en 
realidad henter e proyecto aki di construccion di un beach 
pa e hotel, a agrega mas naturalesa na e sitio y brindando 
proteccion na e flora cu ta rondona e seccion aki. 


Embassy a menciona cu Minister Arends no a ni respeta deci- 
sion di Corte caminda a duna e mandatario, lider di RAIZ, un 
periodo di tempo pa e atende cu cierto permisonan cu e 
hotel mester a ricibi for di algun tempo caba pero nunca e 
mandatario a cumpli cu e decision di Corte, loke ta un acto 
cu ta viola tur regla di integridad, algo cu Minister Arends 
tabata papia hopi ariba constantemente. 


Ainda no ta conoci cuanto e demanda di e hotel lo ta ya cu 
ta papia cu nan a perde entrada dor di clientenan cu a dicidi 
di cancela nan reservacion ya cu e hotel lo no tabatin beach 
manera cu esaki a wordo promovi inicialmente! 


Hotel lo haci denuncia contra di Minister den caso di beach 

E Fondo di Seguro Medico di Aruba (AZV) ta actualmente 
experenciando un surplus financiero cuantioso, sinembargo 
e publico ta expresando un frustracion creciente pa cu e 
gastonan propio specialmente pa remedi y accesibilidad na 
cuido medico. E situacion aki ta presenta un contradiccion: 
mientras AZV ta spaar placa, e peso riba e publico pa haya 
acceso y cubri gastonan di cuido medico ta aumentando. 
Esaki a hiba na preocupacion publico significante, cual na 
mes momento ta hiba e publico na cuestiona e maneho 
actual, particularmente relaciona cu e derecho di seguro 
medico general, den e caso aki, otorga na imigrantenan. 


Un di e problemanan central alimentando descontento 
publico ta e maneho cu ta otorga cobertura total di AZV 
na imigrantenan asina cu nan ricibi un permiso di trabao 
of residencia. E maneho aki ta sigura cu imigrantenan tin e 
mesun derechonan di cuido medico cu pagadornan di belas- 
ting y residentenan di largo plaso. Mientras cu e ta crucial 
pa provee seguro medico pa tur hende, preguntanan ta 
surgi tocante e husticia y sostenibilidad di e enfoke aki. Hopi 
ciudadano ta kere cu imigrantenan mester contribui mas 
substancialmente na e sistema di cuido medico prome cu 
ricibi beneficionan completo. 


E cantidad creciente di imigrantenan a pone presion adicional 
riba e sistema di cuido medico di Aruba. Cu e poblacion di 
e isla aumentando constantemente, recursonan ta wordo 
agota, hibando na temponan di espera mas largo pa citanan 
y proceduranan medico. E fluho di imigrantenan tambe a 


lanta preocupacionnan tocante e suficiencia di e fondo di 
AZV pa cubri e necesidadnan di tur residente sin aumenta 
mas e peso financiero riba pagadornan di belasting. 


Criticonan ta argumenta cu mientras cu ta importante pa 
provee acceso na cuido medico na imigrantenan, mester tin 
opcionnan di seguro alternativo cu ta sigura cuido medico 
sin sobrecarga e sistema actual. E alternativanan aki por 
envolve rekeri imigrantenan pa contribui na un fondo di cuido 
medico separa of ofrece cobertura basico cu ta expande 
gradualmente mientras nan ta contribui mas na e sistema. 


E gobierno ta enfrenta un tarea dificil den balansa e surplus 
di AZV cu e necesidadnan di cuido medico di tur residente. 
E mester sigura cu e sistema di cuido medico ta keda 
sostenibel mientras ta atende preocupacionnan publico 
tocante husticia y acceso. Mientras cu debatenan ta sigui, 
ta crucial pa creadonan di maneho considera solucionnan 
innovativo cu ta mantene e derechonan di tur residente 
mientras ta mantene e integridad y eficiencia di e sistema 
di cuido medico. 


Mientras cu e surplus di AZV ta presenta un oportunidad pa 
stabilidad financiero, ta esencial pa atende e problemanan 
cu ta afecta accesibilidad y husticia den cuido medico. Door 
di explora modelonan di seguro alternativo y sigura contri- 
bucionnan equitativo di tur residente, Aruba por lucha pa un 
sistema di cuido medico cu ta cumpli cu e necesidadnan di 
su poblacion diverso. 


Contradiccion den Cuido Medico 


Surplus di AZV den Medio di Frustracion Publico 


5 
Dialuna, 5 Augustus 2024 
LOCAL 
AWEMainta 


Di pandemia pa endemia na Aruba 


E transicion di COVID-19 cu ta cambia e estado di emergencia 


RECIENTEMENTE autoridad y e organisacionnan inter- 
nacional a cuminsa ahusta nan declaracionnan riba COVID- 
19, indicando cu ya nos no ta den un estado di pandemia. 
E cambio aki ta refleha un evolucion den e maneho di crisis 
di salud, pero no ta implica cu e virus a disparce. E principal 
rasonnan p'e cambio aki ta: 


1. Reduccion di Caso Grave: Danki n'e vacunanan y e miho 
tratamentom e cantidad di casonan grave y hospitalisacion 
a disminui significativamente. 


2. Adaptacion di e sistema di salud: E sistemanan di salud a 
desaroya miho protocol y recurso pa maneha COVID-19 di 
manera mas eficaz. 


3. Control di e transmision: Cu e medidanan preventivo y 
e inmunisacion, e transmision di e virus a bira mas mane- 
habel. 


Virus ta sigui presente 


A pesar di e declaracion cu ya nos no ta den e pandemia, 
e virus ta sigui circula. Departamento di Salud Publico ta 
informa cu nan ta sigui ricibi registro di e casonan di COVI-19 
y observando hospitaliosacion relaciona cu e virus. Esaki ta 
subraya e necesidad di mantene e precaucionnan. 

Esey ta nifica cu: 
1. E circulacion ta continua: COVID-19 ta sigui presente den 
e comunidad y por tin brote of variante nobo por surgi. 
2. Riesgo persistente: E virus por causa malesa grave, 
specialmente cerca e personanan cu no ta vacuna of ta 
vulnerabel. 
3. Medida Preventivo: E recomendacionnan di salud publico, 
manera e vacunacion y otro medida preventivo, ta sigui ta 
importante. 


Medida di prevencion recomenda 
Departamento di Salud Publico ta sigui enfatisa e impor- 
tancia di e medidanan preventivo pa minimalisa e riesgo di 
infeccion: 


1. Laba bo mannan frecuentemente: Mantene e mannan 
limpi ta crucial pa reduci e transmision di e virus. 
2. Evita contacto cu cara: No mishi cu e wowonan, e nanishi 
y e boca cu man ya cu nan t'e entrada di e virus p'e curpa. 
3. Proteha e gruponan di riesgo: E personanan den grupo 
di riesgo mester keda alerta y evita e contacto cu persona 
malo, como tambe bay n'e areanan concuri. 


Recomendacion pa comunidad 
1. Mantene vacunacion: Ta crucial sigui ricibi vacuna y 
reforsa pa proteha contra variante nobo y reduci e trans- 
mision. 
2. Monitor e salud: Ta atento n'e sintomanan y busca aten- 
cion medico si presenta sintoma grave of si tabata exponi 
n'e virus. 


3. Adapta n'e normalidad nobo: Sigui practica e 
medidanan di prevencion ora cu esaki ta nece- 
sario, specialmente den e areanbanb cu trans- 
mision halto. 


Conclusion 
E cambio den declaracion riba e pandemia no ta 
nifica cu COVID-19 a disparce. E virus ta sigui 
circula y ta sigui ta un preocupacion di salud 
publico. 
E transicion di e pandemia pa endemia ta implica 
ahusta e strategianan y ta sigui adapta n'e 
condicionnan cu ta cambia pero e precaucion y 
e preparacion ta sigui ta esencial pa proteha e 
salud di un y tur. 

E festival cu a tuma luga diasabra anochi na homenahe di 
Bernadina Growell, nos mama di cultura, tabata un evento 
excepcional cu a atrae un multitud grandi y a ofrece un espe- 
ctaculo di calidad halto. 


Organisa pa Fundacion Bernadina Growell-Kock, e evento a 
resalta e herencia cultural rico di Aruba y a ricibi un acogida 
tanto di e participantenan como di e publico. 
E celebracion a cuminsa pa 8'or di anochi y a presenta inter- 


pretacion destaca, cu Indra Stamper ganando e 
prome luga pa su interpretacion di un cancion 
di Vicente Ras, kende a ricibi un homenahe e 
anochi aki. 


Angelo Koolman y sra. Thiel, sobrina di Bernadina, 
a logra di dos y di tres luga respectivamente. 


Festival na honor di Bernadina Growell tabata un exito rotundo 

E festival no solamente a briya pa su actuacionnan, sino tambe 
p'e sosten incondicional di e publico y e cobertura di prensa, 
cu a captura cada momento importante di e evento. 


E fundacion a gradici tur e colaborador y e publico cu a haci e 


exito di e festival aki posibel. 


Pa futuro, e fundacion tin planea pa sigui cu e nivel di excelencia 
aki y ta trahando pa haya un busto na honor di Bernadina. 
Ta spera di conta cu e sosten di e publico pa financia e proyecto 


aki y asina preserva e legado di cultura. 


Cu un participacion constante di 10 pa 20 artista 
pa aña, e festival a reestablece cu exito despues 
di algun aña cu pausa. 


E anochi di diasabra a demostra e balor y e 
importancia di cultura den nos comunidad y otro 
aña lo celebra e di dies aniversario di e festival 
cu expectatiiva grandi. 

We Are 


Join Our Award-Winning Team 
#21 TOP HOTELS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 
HIRING 


OPEN POSITIONS 


APPLY ONLINE AT: WWW.BUCUTI.COM/CAREERS 


BENEFITS 


ATTRACTIVE SALARIES WITH VARIOUS BONUS OPPORTUNITIES 
5-DAY WORKWEEK (40-HOURS A WEEK) 
WITH UP TO 27 VACATION DAYS BASED ON YEARS OF SERVICE 
GYM MEMBERSHIP WITH BODYZONE AND CUTS & CURVES 
+ LIFE AND HEALTH INSURANCES 
SAVINGS & LOAN PROGRAM 
EMPLOYEE DISCOUNTS AT TARA ECO, 
A MAJOR LOCAL SUPERMARKET AND GARAGE 


ROOM ATTENDANT 
HOUSEMAN 
HOUSEKEEPING SUPERVISOR 


DIRECTOR OF SALES & MARKETING 
SUSTAINABILITY MANAGER 


HR COORDINATOR 


COOK 
BEACH ATTENDANT 
STOREROOM ATTENDANT 


DURANTE e marduga di diasabra, polis di Santa 
Cruz, conhuntamente cu e unidadnan motorisa, 
a tuma luga un control di trafico na varios punto 
strategico di e isla. 


E obhetivo tabata pa supervisa e movemento di 
vehiculo, truck y brommer riba e camindanan 
principal, como tambe p'e chauffeurnan cu a 
core auto bao di influencia di alcohol. 


Durante e operativo, a realisa diferente deten- 
cion di chauffeur cu no a cumpli cu e normanan, 
loke a resulta den boet y tambe confiscacion. 


E accion aki tambe ta pa mehora e siguridad di 
caminda y reduci e incidentenan den e region. 


Control di trafico tabata pisa durante fin di siman 

DIABIERNA atardi, autoridad a mobilisa p'e area di Koyari 
pa un accidente basta pisa entre un brommer y un Lexus. 


N'e sitio, polis a topa cu un escena caotico, cu 
tension basta halto caminda cu tabatin pres- 
encia di amigo y famia di e personanan envolvi 
den e accidente. A rekeri un intervencion rapido 
pa garantisa e siguridad y orden. 


E accidente a mustra cu tabata serio, caminda 
cu a provoca un reaccion inmediato no sola- 
mente di polis, pero tambe di ambulancem cu 
a brinda atencion necesario n'esunnan afecta. E 
presencia di asina tanto hende n'e luga a haci cu 
e control di e situacion tabata mas desafiante pa 
autoridad. 


E investigacionan inicial a sugeri cu e accidente 
tabata significativo loke ta splica e mobilisacion 
rapido di e servicionan di emergencia. Polis a 
sigui traha pa saca afo kico por tabata motibo 
di e accidente y tuma e medidanan necesario pa 
evita futuro suceso similar. 


E incidente aki ta resalta e importancia di 
prudencia y e responsabilidad riba caminda, 


recordando nos di e necesidad di conduci cu cuidao y respeta 
e reglanan di trafico pa preveni tragedia. 


Brommer y Lexus envolvi 


Tension halto despues di accidente na Koyari 


11 
Dialuna, 5 Augustus 2024 
INTERNACIONAL 
AWEMainta 


E lider opositor Venezolano María Corina Machado a dirigi 
su mes na un gran rally na Caracas, apesar di menasanan 
di gobierno pa arest’e. Machado, kende a sconde na inicio 
di e siman aki, a acusa presidente Nicolás Maduro di comete 
fraude electoral contra e candidato opositor Edmundo 
González den e reciente eleccion presidencial. Den respu- 
esta, presidente Maduro a priminti consecuencianan serio 
pa e manifestantenan anti-gubernamental cu ta cuestiona e 
legitimidad di su reeleccion. 


E comision electoral, componi gran parti pa aliadonan di 
Maduro, a declara cu a obtene 52% di e votonan den e elec- 
cion diadomingo pasa. Sinembargo, observadornan inde- 
pendiente a critica e proceso pa su falta di transparencia, y 
e comision ainda no a publica un relato completo di e resul- 
tadonan. E oposicion ta afirma cu nan propio cuenteo di voto 
ta mustra un victoria decisivo pa nan candidato, y e encues- 
tanan di opinion prome cu e eleccion a indica un victoria 
probable pa e rival. 


Riba diabierna Machado a papia dilanti di miles di simpa- 
tisantenan for di un truck dorna cu un bandera cu ta bisa: 
Venezuela a gana. Ela proclama: "Nos nunca tabata asina 
fuerte manera awe", y a afirma cu "e regimen nunca tabata 
mas débil... Ela perde tur legitimidat. Machado, kende a ser 
prohibi di presenta den e eleccion, a sali for di unda e tabata 
scondi pa entrega su mensahe. 


Na inicio di siman, Machado a expresa su 
temornan den un articulo pa The Wall Street 
Journal, afirmando cu e y otro lidernan di oposi- 
cion tabata "teme pa nan bida. Su rally a ser 
ricibi cu canticanan di " libertad, libertad "di e 
multitud, mientras cu E tabata para banda di 
varios otro figura di e oposicion, aunke González 
tabata notablemente ausente. 


Den otro mensahe di video, González a anima 
su siguidonan pa "responde na e atakenan di e 
regimen cu speransa, harmonia y paz."Mientras 
tanto, e forsanan di siguridad Venezolano a lucha 
pa controla e protestanan general, cu a causa 
por lo menos 11 morto den enfrentamento cu 
polis. 


Durante un discurso di diasabra na su sigui- 
donan, presidente Maduro a revela cu aproxim- 
adamente "2.000 preso" a ser deteni desde e 
eleccion. Ela insisti riba e "castigo maximo" pa 
esnan aresta, afirmando: "e biaha aki lo no tin 
pordon." 


Presion 
internacional 
riba 
gobierno 
Venezolano 
ta 


aumentando. E Secretario di Estado di Merca, Antony 
Blinken, a declara ayera cu tin "evidencia abrumador" di e 
victoria di González. 
Ademas, e presidentnan di Brasil, Mexico y Colombia a urgi 
Venezuela pa publica resultadonan electoral completo. Otro 
gobiernonan regional, incluyendo Argentina, Costa Rica, 
Panama y Uruguay, a expresa nan preocupacion pa integ- 
ridad di e eleccionnan. 


Apesar di esaki, Maduro a ricibi sosten di aliadonan na Rusia, 
China y Cuba. Ela pidi pa e tribunal mas halto di Venezuela 
audita e cuenta di voto pa confirma su victoria, aunke e oposi- 
cion ta sostene cu e tribunal ta domina pa lealnan na gobi- 
erno cu lo retrasa e publicacion di e resultadonan. González 
a abstene di participa den e procedimentonan judicial ayera. 


Lider di oposicion Venezolano ta desafia menasa di detencion 

E panorama politico a tuma un giro inusual mientras e 
palabra "raro" (weird) ta surgi como un insulto poderoso 
usa tanto pa democratanan como pa republicanonan den e 
carrera presidencial cu ta tumando luga. Inicialmente adopta 
pa e democratanan pa critica nan oponentenan, e termino a 
wordo reutiliza rapidamente pa e republicanonan pa punta 
riba e personanan LGBTQ y otro gruponan no conforme cu 
e genero. 


E tendencia a cuminsa cu e campaña di vicepresidente Kamala 
Harris, unda su cuenta oficial a usa "raro" pa describi figu- 
ranan manera Donald Trump y JD Vance den varios publi- 
cacion desde fin di juli. Super pac democrata "Won't PAC 
Down" a capitalisa riba e narrativa aki, lansando un anuncio 
dirigi na conservadornan cu e label, acumulando miyones di 
bishita. 


E republicanonan a contesta door di redirigi e insulto. Donald 
Trump Jr. e tabata uza hopi biaha "raro" contra Harris, mien- 
tras cu e influyente cuenta di Derechista Extremo Libs di 
TikTok a probecha esaki contra artistanan drag y person- 
anan cu no ta acorda cu genero, incluyendo Harris su yiu 
muhe, Ella Emhoff. 


E atake "weird" a gana impulso despues di e comentarionan 
di gobernador di Minnesota, Tim Walz, riba "Morning Joe" di 
MSNBC, unda ela critica e republicanonan pa nan tacticanan 
di guera cultural, yamando nan "weird". 


" E sentimento aki a keda ripiti pa lidernan democrata, kend- 
enan a argumenta cu obsesionnan republicano cu temanan 
manera show di drag y prohibicion di buki tabata straño. 


Riba e banda republicano, figuranan manera Greg Price, 
director di comunicacion di State Freedom Caucus Network, 
a usa e termino pa resalta e contrastes cultural, publicando 
imagennan cu ta subraya balornan familiar conservador cu 
expresionnan social progresista. 


E intercambio di insulto "weird" ta marca un cambio den 
discurso politico, alehando di argumentonan tradicional na 
un idioma mas visceral y emocionalmente carga. Mientras cu 
algun comentarista conservador ta reconoce e efectividad 
di e tactica aki, e tambe a intensifica e gueranan cultural, y 
ambos banda ta busca redefini loke ta considera normal of 
aceptabel den sociedad Mericano. 


E ex presidente Donald Trump a aborda e popu- 
laridad creciente di e termino den un entrevista 
di podcast, defendiendo su mes y Vance contra 
e strategia retórico nobo di e democratanan. 
Mientras e eleccion di 2024 ta yegando, e bataya 
pa "weird" lo sigui, reflehando divisionnan mas 
profundo den e tehido politico y cultural di e pais. 


E retorica politico ta bira mas pisa ora 
“Weird” ta bira e insulto di escogencia 

UN bombardeo suicida devastador y un atake arma riba 
Playa Lido na e capital di Somalia, Mogadishu, a resulta den 
por lo menos 32 morto y mas di 60 herido, algun critico, 
segun oficialnan local. E atake a sosode diabierna anochi laat 
y a wordo reclama pa e grupo al-Shabab, liga na Al-Qaeda, 
via un stacion di radio afilia. 


E asalto a cuminsa cu un bombardeo suicida detonando 
explosivonan na entrada di e Beach View Hotel. Otro atacan- 
tenan a purba invadi e hotel y a tira riba hendenan disfru- 
tando di e luga popular na canto di lama. Testigonan a 
raporta escenanan di caos y panico mientras hendenan 
tabata core pa busca refugio meimei di e tiroteo. 


"Mas di 32 civil a muri den e atake aki, y mas o menos 63 
otro a wordo herida, algun criticamente," vocero di polis 
Abdifatah Adan Hassan a bisa reporteronan. Ela confirma cu 
forsanan di siguridad a mata tur e atacantenan na e escena 
y a captura uno cu tabata manehando un auto yen di explo- 
sivo. Un soldaat tambe a perde su bida, y un otro a wordo 
herida den e operacion. 


Testigonan a describi e momentonan terorifico di e atake. 


Mohamud Moalim a conta cu el a mira un atacante den un 
chaleco explosivo prome cu e explosion a sosode. Un otro 
testigo, Abdilatif Ali, a bisa, "Tur hende tabata den panico, 
y tabata dificil pa sa kico tabata pasando pasobra tiroteo a 
cuminsa poco despues di e explosion." 


E gobierno federal di Somalia a condena e atake, cu ex 
Prome Minister Hassan Ali Khaire ofreciendo condolencia na 
e famianan y amigonan di e victimanan. Den un post riba 
X, el a destaca e momento di e atake, notando cu el a tuma 
luga na un momento ora e beach tabata mas yen, must- 
rando e hostilidad di al-Shabab contra e pueblo Somali. 


Playa Lido ta un destinacion popular na Mogadishu, special- 
mente riba diabierna anochi ora residentenan ta reuni pa 
disfruta di e weekend. E atake aki ta e ultimo den un serie 
largo di asalto pa Al-Shabab, cu a bin ta luchando pa deroca 
e gobierno central di Somalia pa mas di 17 aña. 


Matt Bryden, un consehero strategico cu Sahan Research, 
a describi e atake como "un fayo di siguridad masivo" y 
a enfatisa e luchanan continuo di e gobierno pa combati 
al-Shabab, specialmente cu e retiro proximo di e mision di 


paz di Union Africano pa fin di aña. 


Apesar di e contratiempo, Bryden a nota cu 
e strategia di al-Shabab por tin un efecto 
contrario, ya cu e violencia indiscriminatorio di 
e grupo por mina su ambicionnan politico den 
e capital Somali. Conversacionnan entre e gobi- 
erno y al-Shabab a wordo sugeri, cu indica- 
cionnan cu negociacionnan por ta mas cerca cu 
nunca. Sinembargo, e atake aki por complica e 
posicion di e grupo mientras e ta busca legitim- 
idad politico. 


Trintidos persona a muri den atake di al-Shabab 
riba Playa Lido di Mogadishu 


14 
Dialuna, 5 Augustus 2024 
INTERNACIONAL 
AWEMainta 


UN sistema crucial di coriente di Oceano Atlantico, e Atlantic 
Meridional Overturning Circulation (AMOC), por colapsa 
tempran manera e decada di 2030, segun un estudio recien. 
E colapso potencial di AMOC, un componente vital pa regu- 
lacion di clima global, ta presenta un menasa significante 
pa patronchinan di tempo y ecosistemanan marino mundi- 
almente. 


AMOC ta funciona manera un cinta transportador, trans- 
portando awa cayente di superficie for di tropiconan pa e 
Atlantico Norte, unda e ta fria, sink, y flui direccion sur. E 
proceso aki ta yuda modera temperaturanan a traves di 
e hemisferionan y ta sostene bida marino. Sinembargo, 
cambio climatico a debilita e sistema aki, lantando preocu- 
pacionnan tocante su stabilidad. 


E estudio, cu ta emplea tecnicanan di modelahe avansa y ta 
actualmente bou revision di par, ta predici cu AMOC por stop 
entre 2037 y 2064, cu un chens di mas cu 50% di colapso 
pa 2050. E descubrimento aki ta construi riba investiga- 
cion recien indicando e vulnerabilidad creciente di AMOC 
debi na aumento di temperaturanan di oceano y 
nivelnan di salinidad interumpi causa pa activi- 
dadnan humano. 


René van Westen, un investigador marino 
y atmosferico na Universidad di Utrecht y 
co-autor di e estudio, a enfatisa e consecuenci- 
anan severo di un colapso di AMOC. "E clima lo 
bira ainda mas distorsiona," van Westen a bisa, 
notando cu tal colapso lo exacerba impactonan 
existente di cambio climatico, manera olanan di 
calor, secura, y inundacion. 


Un colapso di AMOC por cambia dramaticamente 
e climanan global. Europa y partinan di Norte 
America lo experiencia caidanan significante 
di temperatura, mientras cu e selva tropical di 
Amazona por mira su patronchinan reverti. Ijs 
Artico lo expande direccion sur, potencialmente 
yegando e costa sur di Inglatera dentro di un 
siglo. 


Stefan Rahmstorf, un oceanografo fisico na 
Universidad di Potsdam, a destaca e importancia 


di monitor cambio den e Oceano Atlantico Sur pa miho 
predici e comportacion di AMOC. E descubrimentonan di e 
estudio ta subraya e urgencia di atende cambio climatico pa 
preveni yega na e punto di inflexion aki. 


Investigacion nobo ta alerta 


Collapse di coriente di Ocean Atlantico 
pronostica p’e decada di 2030 

Chloë Farro Ta Completa Su Prome Aventura Olimpico Cu 
Orguyo 
E landado Arubano Chloë Farro a completa cu exito su debut 
na e Weganan Olimpico Paris 2024. Competiendo den e 50m 
estilo liber, Farro a landa den heat 7 di 10, terminando na di 
7 lugar den su heat cu un tempo di 26.49 seconde. Esaki a 
posicion'e na di 32 lugar general for di 79 competido. 


E participacion di Farro ta marca un logro significante, ya 
cu el a representa Aruba durante e Ceremonia di 
Apertura hunto cu Mikel Schreuders, cargando e 
bandera di e nacion cu orguyo riba e Riu Seine. 


Prome cu e Weganan Olimpico, Farro y coach 
Ismael Santiesteban a train na Mulhouse na un 
campamento organisa pa Panam Sports, yudando 
e adapta na e condicionnan local. 


E Comite Olimpico Arubano a expresa orguyo den 
e logro di Farro, resaltando su dedicacion y meta 
pa competi na Paris 2024. 


Mientras e aventura Olimpico di Farro ta conclui na 
Paris, preparacionnan ta continua pa e siguiente 
ciclo Olimpico, cu e meta riba e Weganan di Los 


Angeles 2028. 


Just van Aanholt ta avansa den Sailing Olimpico 
Paris 2024 
Just van Aanholt, e ultimo atleta di Aruba den e 
Weganan Olimpico Paris 2024, ta sigui impre- 
siona den e competencia di Dinghy Masculino 
na Marseille. 


Durante e ultimo dianan, Van Aanholt a completa 
seis careda. Diasabra, el a termina su prome 
careda na di 34 luga y su di dos careda na un 
impresionante di 10 luga. 


Diadomingo Just a completa dos careda mas, 
na di 23, y di 36 luga respectivamente. E actua- 
cionnan aki a posicion'e na di 33 luga en general. 


E esfuersonan consistente y determinacion di 
Van Aanholt ta evidente mientras e ta competi 


contra algun di e miho nabegantenan den mundo. 


Cu dos careda mas cu ta programa pa mayan, ainda e tabata 
tin un oportunidad pa e subi mas halto den e clasificacion. 


Aruba ta apoyando Van Aanholt mientras e ta representa e 
isla cu orguyo y habilidad riba e escenario Olimpico. Hopi 
exito, Just! 


Recap Weganan Olimpico Paris 2024: #TEAMARU 

ETHAN Westera a marca historia door di bira e prome atleta 
di Aruba pa logra un diploma Olímpico, marcando un logro 
significante den e historia di deporte Arubano. Su trayec- 
toria a traves di e competencia di Windsurfing Masculino na 
e Weganan Olímpico di Paris 2024 tabata un testimonio di 
su dedicacion, habilidad, y perseverancia. 


Retonan Inicial 
E competencia na Marseille, Francia, a cuminsa cu retonan 
debi na condicionnan di tempo impredicibel. Riba dialuna, 29 
di juli, e prome dia di competencia a wordo cancela despues 
cu atletanan a warda riba awa pa tres ora debi na un falta di 
biento. E anticipacion a continua den e di dos dia, 30 di juli, 
ora solamente un di e tres caredanan programa a tuma luga. 
Apesar di e retrasonan aki, Ethan a logra completa e careda, 
terminando na di 11 luga. 


Progreso Constante 
E determinacion di Ethan a briya riba diaranson, 31 di juli, 
mientras el a completa cinco careda den un dia. E condi- 
cionnan di tempo mehora a permiti’e pa sigura e di 12, di 12, 
di 17, di 10, y di 13 luganan, respectivamente. Scogiendo 
pa descarta su resultado di di 17 luga for di su puntuacion 
total, el a para na di 14 luga cu 58 punto pa fin di dia. 


E siguiente dia, diahuebs, 1 di augustus, a mira Ethan meho- 
rando su posicion. El a cuminsa fuerte, terminando na di 8 
luga den e prome careda y di 11 den e di dos. Un actuacion 
remarcabel den e di tres careda a pone na di 3 luga, sigui 
pa un resultado di di 6 luga den e careda final di e dia. E 
resultadonan aki a propuls’e pa di 11 luga en general cu 73 
punto netto. 


Subiendo den e Ranking Ethan a sigui destaca riba diabierna, 
2 di augustus, completando tres careda mas. El a termina 
di 8 den e prome careda, un impresionante di 2 luga den e 


di dos careda, y di 6 den e ultimo careda di e dia. E actu- 
acionnan consistente aki a asegur’e di 9 luga en general, 
cualificando e pa e kwartfinalnan. 


Haciendo Historia 
Riba diasabra, 3 di augustus, Ethan a competi den e Serie di 
Medaya, despues di a posiciona su mes entre e top 10 atle- 
tanan. E careda di kwartfinal, inicialmente posponi debi na 
un falta di biento, finalmente a tuma luga. Ethan a demostra 
su spirito competitivo, batayando pa posicionnan halto 
y terminando e careda na di 4 luga. Aunke el a perde pa 
poco pa avansa pa e semifinalnan, su actuacion a gan’e un 
diploma Olímpico, otorga na atletanan cu ta termina den e 
top 8 di nan disciplina. 


Un Logro Historico 
E trayecto di Ethan Westera pa e top 10 den Windsurfing 
Masculino na e Weganan Olímpico di Paris 2024 ta un logro 
historico pa Aruba. 


E Comite Olímpico Arubano a elogia su dedicacion y e apoyo 
di su famia, resaltando e logro aki como un inspiracion pa 
atletanan hoben riba e isla. E exito di Westera ta sigui su 
medaya di plata na e Weganan Panamericano y un medaya 
di oro na Hyères mas tempran den aña, cementando su 
status como un di e miho windsurfistanan globalmente. 


E logro historico di Ethan Westera ta un testimonio di e 
potencial di atletanan Arubano riba e escenario mundial. 
Su trayecto ta subraya e importancia di trabou duro, resil- 
iencia, y e apoyo inkebrantabel di su sernan keri. 


Ethan Westera: Prome atleta Arubano pa logra Diploma Olimpico 

E Weganan Olímpico Paris 2024 a bira un showcase di actu- 
acionnan extraordinario y momentonan inolvidabel. Den djis 
e ultimo dos dianan, atletanan for di rond mundo a entrega 
demostracionan remarcabel di habilidad y determinacion. 
Aki ta un resumen di e momentonan culminante mas emocio- 
nante: 


Noah Lyles: E sprint pa gloria: E sprinter Mericano Noah Lyles 
a gana e medaya di oro den e careda di 100m masculino cu 
un tempo di 9.784 seconde, un final cu a keda dicidí den 
un 'photo finish'. El a apenas derota e Jamaicano Kishane 
Thompson, kende a clock 9.789 seconde, y e Mericano Fred 
Kerley, kende a coy brons cu un tempo di 9.81 seconde. E 
victoria di Lyles tabata uno bon lucha, reflectando e compe- 
tencia intenso y su respet pa su rivalnan. 


Victoria di Hapon den Esgrima di Florete: E ekipo di esgrima 
di Hapon a gana e medaya di oro den e evento di florete 
masculino por ekipo cu un actuacion strategico y preciso 
contra Italia. Italia a keda cu e medaya di plata, y Francia, cu 
e apoyo di e publico local, a sigura e brons. E triunfo aki ta 
marca un logro significante pa Hapon den un deporte tradi- 
cionalmente domina pa Europeonan. 


Yaroslava Mahuchikh: Excelencia den Salto Halto: E saltado 


di halto Ucraniano Yaroslava Mahuchikh a bula pa e oro cu 
un salto impecabel di 2.00 meter riba su prome intento. E 
Australiana Nicola Olyslagers, kende tambe a pasa 2.00 
meter pero tabatin mester di tres intento, a keda cu e medaya 
di plata. E brons a wordo comparti entre e Australiana 
Eleanor Patterson y e Ucraniana Iryna Gerashchenko, ambos 
pasando 1.95 meter pero fayando na 1.98 meter. 


Anthony Edwards: E Energia di Basketball: E Mericano 
Anthony Edwards a destaca den basketball, no solamente 
pa su actuacion riba cancha, pero tambe pa su entusiasmo 
contagioso. Su interaccionnan vibrante y liderazgo tabata 
crucial den guia Team USA pa e kwartfinalnan contra Brazil. 


Weganan Olimpico Paris 2024 


Recapitulacion di un fin di siman emocionante 

Katie Ledecky: Dominio den Landamento E landado Mericano 
Katie Ledecky a agrega un otro medaya di oro na su carera 
impresionante cu un victoria dominante den e 800m estilo 
liber femenino. Su tempo di 8:08.04 a dun'e su di tres medaya 
di oro consecutivo den e evento. E Australiana Ariarne Titmus 
y e Chinesa Li Bingjie a tuma plata y brons, respectivamente. 
E excelencia consistente di Ledecky ta subraya su legado 
como un di e miho landadonan di tur tempo. 


E Regreso Triunfante di Simone Biles Simone Biles a bolbe 
na gimnasia cu un actuacion asombroso, capturando e 
medaya di oro all-around. Despues di un pausa pa su salud 
mental, Biles a demostra su habilidadnan extraordinario y 
resiliencia, ganando cu un puntuacion di 59.632. E Brasilera 
Rebeca Andrade y e Rusa Angelina Melnikova a gana plata y 
brons, respectivamente. 


Otro Resultadonan Notabel 
Tennis di Mesa: China a sigui su dominio cu Ma Long y Sun 
Yingsha ganando oro den e singles masculino y femenino. 
Ma Long a sigura su di tres titulo Olímpico di singles consec- 
utivo, mientras cu Sun Yingsha a reclama su prome oro. 


Skateboarding: Yuto Horigome di Hapon a haci historia door 
di gana e prome medaya di oro den skateboard street mascu- 
lino. El a wordo sigui pa Kelvin Hoefler di Brazil y Jagger 
Eaton di Merca. 


Lantamento di Peso: Li Fabin di China a impresiona cu su 
estilo unico di squat riba un pia den e categoria 61kg mascu- 
lino, estableciendo un record Olímpico nobo cu un hisa- 
mento total di 313 kg. 


Eko Yuli Irawan di Indonesia y Igor Son di Kazakhstan a 
tuma plata y brons. 


E Weganan Olímpico di Paris 2024 a ofrece momentonan 
emocionante den varios deporte, for di sprintnan electrifi- 
cante y esgrima preciso te na saltonan halto y basketball 
cautivador. 


E regreso di leyenda manera Simone Biles y e emergencia di 
streanan nobo manera Yuto Horigome ta ilustra e naturalesa 
dinamico di e Weganan. Cu mas eventonan emocionante na 
caminda, e Olimpiada ta sigui celebra e punto culminante di 
logro atletico y deportividad. 

E torneo Internacional di Concacaf U-15 femenino ta 
cuminsa awe dialuna, 5 di augustus cu 5 wega. 


Esaki lo ta promer biaha cu Aruba lo ta anfrition di un torneo 
internacional di e caliber aki. E torneo ta conta cu participa- 
cion di 11 team di cual dos ta di Aruba. 


E paisnan cu lo ta particpando ta Anguila, Boneiro, Dominica, 
Guyana Frances, Guadaloupe, Guyana, Sint Lucia, Sint 
Vincent & Grenadines, Turks & Caicos y dos seleccion di 
Aruba. E prome ta wordo yama Team Aruba y e di dos ta 
Aruba All Stars. 


E motibo cu Aruba mester a forma un di dos team ta pasobra 
un pais a cay afo. Lo tin 2 dama na cabes di ambos seleccion 
di Aruba. 


Joally Lake lo ta e director tecnico di team Aruba 1 y Jessy 
v/d Linden lo ta e director tecnico di team Aruba 2. 


Tur wega lo tuma luga di Compleho Deportivo Guillermo 
Prospero Trinidad na Dakota y weganan ta cuminsa di 11'or 


di mainta. E schedule pa e prome dia ta como lo siguente. 


11.00 AM Dominica ta topa Guyana Frances 


1.00 PM Turks & Caicos ta debuta contra Boneiro 


3.00 PM Sint Lucia ta hunga contra Guataloupe 


5.00 PM Aruba All Stars ta mira accion contra Anguila 


7.00 PM Aruba ta topa Sint Vincent 


Lo tin 5 wega tur dia cu excepcion di diaranson caminda lo 
tin 2 wega so anochi. Total lo hunga e cantidad di 24 wega 
incluyendo e final y e wega pa e di tres luga. Tur pais lo 
hunga un total di 4 wega y e dosnan cu miho record lo pasa 
pa hunga e final. 


Bisti na color di nos bandera y bin apoya nos dos teamnan 
di Aruba cu lo ta mirando accion awe atardi. 


Entrada general lo ta 5 florin y si bo a experiencia e wega di 
clasificacion di Aruba contra Corsou, bo sa cu ambiente ta 
bay tin. 


Torneo Concacaf U-15 femenino 


Aruba ta cla pa debuta 

TERENCE Crawford ta preparando pa un pelea poten- 
cialmente definiendo pa su legado contra Canelo Alvarez, 
un enfrentamento cu e ta kere cu lo cementa su luga den 
historia di boxeo. 


Crawford, kende ta haci su debut den peso mediano junior 
contra e campeon di WBA Israil Madrimov diasabra, a bin ta 
mirando pa peleanan mas grandi despues di a derota Errol 
Spence Jr. den un pelea sumamente anticipa na juli 2023. 


E actuacion dominante di Crawford contra Spence, unda ela 
sigura un TKO den e di nuebe rond, tabata un di e momen- 
tonan mas grandi di su carera. Sinembargo, apesar di eherce 
un clausula di revancha, e problemanan medico di Spence a 
retrasa nan di dos pelea, lagando Crawford sin un pelea pa 
un aña. 


E boxdo di 36 aña ta ansioso pa sigui construi su legado, cu 
un pelea contra Canelo Alvarez, e strea principal di boxeo, 
na cabes di su lista di deseo. Turki Alalshikh, presidente di 
e Autoridad General di Entretenimento di Saudi Arabia, a 
expresa interes den respalda Crawford, potencialmente 
preparando un enfrentamento lucrativo na Merca. 


Crawford ta cla pa bringa contra Madrimov na Los Angeles, 
un pelea crucial pa mantene momentum. Madrimov, un 
oponente formidable di Uzbekistan, ta presenta un reto 
significante, pero Crawford ta confia den su habilidad pa 
sigura un victoria. 


Un victoria riba Madrimov por habri caminda pa Crawford 
enfrenta Canelo, apesar cu Alvarez anteriormente a 
descarta e enfrentamento debi na diferencianan di tamaño. 
Sinembargo, Crawford ta determina pa demostra su habil- 
idad na pesonan mas halto y ta apunta pa extende su racha 
di 11 pelea di KO. 


Si un pelea cu Canelo no materialisa, Crawford tin otro 
oponentenan potencial, incluyendo Tim Tszyu, Sebastian 
Fundora, y Jaron "Boots" Ennis, tur di cual ta presenta 
enfrentamentonan convincente. 


Na final, Crawford ta persiguiendo tanto legado como opor- 
tunidadnan lucrativo, sabiendo cu tempo ta esencial mien- 
tras e ta yega cerca di e final di su carera. E ta keda enfoca 
riba haci cada pelea conta y sigura su luga entre e grand- 
inan di boxeo. 


Crawford cu bista riba riba Canelo mientras 
e ta debuta den peso mediano junior 

MIENTRAS cu e camponan di entrenamento di NFL ta 
continua, reporteronan ta bishitando teamnan, recogiendo 
informacion riba hungadonan y entrenadornan. Aki ta un 
resumen di e puntonan clave di nan bishitanan te awor: 


Movecionnan Strategico di e Saints 
Na Irvine, California, Saints ta optimista tocante firma e edge 
rusher Chase Young, kende a uni riba un contract di un aña, 
$13 miyon. Coach Dennis Allen a elogia e impacto di Young, 
notando su habilidad pa interumpi hugadanan incluso mien- 
tras e ta recuperando di un cirugia di nek. 


E Saints ta purba di simplifica e ofensa di Klint Kubiak, enfo- 
cando riba un ritmo mas lihe pa yuda un liña ofensivo sin 
experiencia. E posibel renegociacion di contract di Alvin 
Kamara ta keda sin resolve, pero e Saints ta optimista 
tocante su rol den e ofensa renoba. 


Optimismo di e Lions 
Na Allen Park, Michigan, e Lions ta construyendo 
riba e momentum di e temporada pasa cu un 
defensa renoba cu ta presenta Carlton Davis III 
y e novatonan Terrion Arnold y Ennis Rakestraw 
Jr. Coordinador ofensivo Ben Johnson ta enfatisa 
continuidad, specialmente cu quarterback Jared 
Goff, kende ta prosperando den su di cuater aña 
cu e team. 
E Lions tin speransanan halto pa Jameson 
Williams, kende ta finalmente saludabel y ta 
spera di ta un componente importante di e 
ofensa. 


Prospecto di Rams 
E regreso di Cooper Kupp ta un punto culminante 
na e campo di Rams na Los Angeles, unda e ta 
demostrando di ta e punto focal di nan ofensa 
atrobe. Coach Sean McVay ta planea pa balansa 
e carga di trabou entre e running backnan Kyren 
Williams y e novato Blake Corum. 


E futuro di quarterback Matthew Stafford cu e 
team ta keda un proposicion aña pa aña, influ- 
encia pa su rendimento y e mercado di quarter- 
back cu ta expandiendo. 


Desaroyo di Bears 
Na Lake Forest, Illinois, e quarterback novato 
Caleb Williams ta progresando bon, formando 
un conexion fuerte cu e wideout Rome Odunze. 


Bears ta trahando pa reforsa nan liña ofensivo y e canto 
defensivo cu novatonan prometedor. Apesar di retonan, 
Williams ta ganando confiansa y ta siñando e complehi- 
dadnan di e ofensa di e Bears. 


Conclusionnan Clave 
E camponan di entrenamento ta destaca cambionan strate- 
gico significante y desaroyonan di hungado. For di e enfoke 
di e Saints riba simplifica nan schemanan ofensivo te na e 
overhaul defensivo di e Lions y e dependencia di e Rams riba 
hungadonan clave, e teamnan ta preparando pa un tempo- 
rada 2024 di NFL competitivo. 


E perspectivanan aki for di e camponan di entrenamento ta 
ofrece un bista den e potencial tendencianan di temporada 
y impactonan di hungado. 


Campo di Entrenamento di NFL 2024 


Actualisacion clave y perspectiva rond di e liga 

VITESSE a evita un colapso di ultimo momento, cu e club 
sigurando su licencia di futbol profesional apenas seis dia 
prome cu e temporada nobo ta cuminsa. E comite di apela- 
cion di KNVB a dicta diasabra cu e club financieramente den 
problema por sigui competi den futbol profesional. 


Diabierna, Vitesse a anuncia cu nan a pasa e ultimo obsta- 
culo pa obtene un licencia profesional pa e temporada 
binidero, un movida confirma pa KNVB un dia despues. 


E club a resolve previamente e problemanan cu nan presu- 
puesto, accountant, y bankero principal. 


Como resultado, Vitesse lo sigui existi y participa den e 
Keuken Kampioen Divisie. E Arnhemmers lo cuminsa e 
temporada cu un wega na cas contra Telstar. 


Sigurando e licencia ta marca un resolucion temporal pa e 
crisis mas grandi den e historia di 132 aña di Vitesse. E club 
tabata enfrentando dificultadnan financiero significante, 
cu a menasa su existencia despues cu KNVB a revoca su 
licencia profesional un luna pasa. 


Vitesse a apela e decision y a introduci Guus Franke como 
e doño nobo. Franke, fundador di e compania di inversion 
Suiso Axiom Partners, no a resolve e problemanan finan- 


ciero di e club su so, ya cu el a nenga di provee un garantia 
bancario pa cubri un deficit presupuestario di €6 miyon. 
Danki na un inyeccion financiero di un grupo di empresa- 
rionan regional, Vitesse a logra presenta un presupuesto 
balansa. 


E managernan di crisis Edwin Reijntjes y Paul van der Kraan 
a orkestra un di e operacionnan di rescate mas compleho 
den historia di futbol Hulandes. 


Ora nan a cuminsa na april, Vitesse tabata carga cu un debe 
di €19 miyon y tabata controla pa e doño controversial Ruso 
Valeri Oyf. E par a implementa un reorganisacion di reduc- 
cion di costo di €13 miyon y a separa di Oyf, resultando den 
e salida di decenas di personal. 


Cu stabilidad financiero sigura, Vitesse por sigui hunga 
futbol profesional. 


Sinembargo, e propiedad nobo di e club bao di Franke lo 
pasa den mas escrutinio. 


Apesar di e circumstancianan desafiante, e sobrevivencia di 
Vitesse a wordo aclama como un triunfo, danki na e esfuer- 
sonan di e managernan di crisis Reijntjes y Van der Kraan y 
e postura acomodativo di KNVB. 


Vitesse ta sigura licencia di futbol profesional a 
penas algun dia prome cu temporada cuminsa 

DEN e mundo di spiritualidad, e concepto di vibracion ta 
un principio fundamental cu ta splica con energia ta opera 
den y rond di nos. Tur cos den universo, incluyendo hende, 
obheto, y pensamentonan, ta consisti di energia cu ta 
vibra na diferente frecuencia. Cada entidad tin su propio 
frecuencia di vibracion unico, mescos cu ondanan di radio 
cu ta vibra na frecuencianan specifico. Frecuencianan di 
vibracion mas halto ta wordo asocia cu estadonan positivo 
manera amor, alegria, y paz, mientras cu frecuencianan mas 
abou ta coresponde cu estadonan negativo manera miedo, 
rabia, y tristeza. Compronde e vibracionnan aki ta ofrece 
comprendimento profundo den nos bienestar emocional y 
spiritual. 


E frecuencia di vibracion na cual un persona ta opera por 
impacta significantemente nan salud y felicidad general. 
Individuonan cu ta mantene estadonan di vibracion mas 
halto tin e tendencia na experiencia mas emocionnan posi- 
tivo, miho salud fisico, y un sentido mas fuerte di conexion 
spiritual. Esaki ta pasobra frecuencianan mas halto ta wordo 
percibi di alinea cu e fluho natural di universo, fomentando 
harmonia y balans. Den contraste, ora cu e vibracion di un 
persona ta abou, nan por topa cu mas reto den nan bien- 
estar emocional y fisico. Emocionnan negativo y stress por 
baha e frecuencia di vibracion di un persona, haciendo dificil 
pa mantene un sentido di paz y conexion. 


Tin varios manera cu individualnan por traha pa hisa nan 
frecuencia di vibracion y alinea cu estadonan mas halto 
di ser. Practicanan manera meditacion, mindfulness, grat- 


itud, y actonan di bondad ta hermentnan efectivo pa cultiva 
energia positivo. Door di enfoca riba e actividadnan aki, indi- 
vidualnan por cambia nan vibracion for di frecuencianan mas 
abou pa esnan mas halto, promoviendo balans emocional y 
crecemento spiritual. Conectando cu naturalesa, scuchando 
musica alentador, y rondona bo mes cu influencianan posi- 
tivo tambe ta yuda mantene un estado di vibracion halto. E 
idea ta pa crea un ambiente cu ta apoya energia positivo y 
fomenta un conexion mas profundo cu e universo. 


E concepto di vibracion ta estrechamente conecta cu e Ley 
di Atraccion, cu ta sugeri cu similar ta atrae similar. Segun 
e principio aki, e frecuencia di vibracion cu bo ta emiti lo 
atrae energianan y experiencianan similar den bo bida. Por 
ehempel, ora bo ta mantene un vibracion halto yena cu 
amor y gratitud, bo tin mas chens di atrae relacionnan y 
oportunidadnan positivo. Door di compronde y traha consci- 
entemente cu nan frecuencia di vibracion, individualnan por 
alinea nan intencionnan cu nan resultadonan desea, hibando 
na un bida mas satisfactorio y harmonioso. 


E concepto spiritual di vibracion y frecuencia ta provee 
un cuadro convincente pa compronde e interaccion entre 
energia, emocionnan, y bienestar spiritual. Door di reconoce 
e impacto di frecuencianan di vibracion riba nos bida, nos 
por tuma pasonan activo pa hisa nos vibracion y alinea cu 
estadonan mas halto di consciencia. Haciendo esaki, nos ta 
habri nos mes na mas paz, alegria, y conexion cu e universo, 
finalmente fomentando un existencia mas significativo y 
ilumina. 


Vibracion: 


Energia y frecuencia den Spiritualidad 


S P I R I T U A L 

CONFIANSA ta e base di cualkier relacion saludabel y 
duradero, sea romantico, platonico, of profesional. 


E ta e yabi pa respet mutuo, comprension, y confiabilidad, 
rekiriendo tempo, esfuerso, y un compromiso na transpar- 
encia y honestidad. 


Construi confiansa ta envolve comunicacion habri, cumpli 
cu promesanan, y mustra empatia, cual por yuda establece 
un laso fuerte y di confiansa entre individualnan. 


Comunicacion efectivo ta crucial pa construi confiansa. Door 
di ta habri y honesto tocante bo pensamentonan, sentimen- 
tonan, y intencionnan, bo por crea un base solido di confi- 


ansa. Ambos partido mester sinti cu nan ta wordo scucha 
y comprondi, cual ta mehora e laso y fortalece confiansa. 
Scucha activo, expresa di manera cla, y consistencia den 
palabra y accionnan ta aspectonan vital di comunicacion 
efectivo cu ta yuda cultiva confiansa. 


Cumpli cu promesanan y compromisonan ta un otro elemento 
esencial di construccion di confiansa. Ora cu individualnan 
haci loke nan bisa nan lo haci, esaki ta demostra confiabi- 
lidad y integridad. 


Poniendo expectativanan realistico, comunicando cambi- 
onan rapidamente, y reconociendo erornan ta maneranan 
crucial pa mantene compromisonan. Cumpliendo cu bo 
palabranan ta sigura otronan cu nan por depende riba bo, 
fomentando confiansa y respet mutuo. 


Empatia y comprension ta hunga un rol significante den 
construi confiansa. Demostra empatia ta mustra cu bo ta 
preocupa pa e perspectiva y bienestar emocional di e otro 
persona. 


Valida sentimentonan, haciendo preguntanan, y ofreciendo 
apoyo ta yuda fomenta confiansa door di mustra cu bo ta 
compronde y comparti e sentimentonan di otronan. 


Respeta limitenan personal tambe ta crucial, ya cu e ta 
mustra cu bo ta honra e necesidadnan y limitenan di e otro 


persona, fortaleciendo respet mutuo y compren- 
sion. 


Finalmente, transparencia y un historia di confi- 
ansa ta esencial pa construccion di confiansa 
a largo plaso. Transparencia ta elimina duda y 
sospecho, permitiendo e otro persona pa sinti 
sigur den e relacion. 


Compartiendo informacion libremente, siendo 
honesto tocante erornan, y encurashando aper- 
tura ta practicanan critico pa transparencia. 


Construyendo un historia di confiansa ta envolve 
demostra consistentemente confiabilidad y ser 
digno di confiansa, manteniendo consistencia, y 
celebrando momentonan importante. 


Confianza ta acumulativo y ta crece den tempo a 
traves di interaccionnan positivo repetitivo, sigu- 
rando e longevidad y resiliencia di e relacion. 


Confiansa den un relacion 

DESPUES di despedi di e fin di siman, marca p'e impacto 
di Luna Nobo, nos ta dal e di dos siman di e luna di augustus 
2024 un bonbini. Kico e astronan lo tin prepara pa tur e 
signonan di e zodiaco - Aries, Tauro, Geminis, Cancer, Leo, 
Virgo, Libra, Scorpio, Sagitario, Capricornio, Acuario y Piscis 
- segun e prediccion completo di e horoscopo? 


Nos ta bao di e influencia di e Luna Nobo den Leo, dia 4, 
cu ta yuda nos planifica nos proyectonan y concretisa nan. 
Dia 5, Mercurio ta pone retrogrado den Virgo y nos mester 
tene cuidao pasobra por tin mal comprondemento di retraso 
den biahe. E mesun dia, Venus, e planeta di amor, ta drenta 
den Virgo y e signonan di tera - Tauro, Virgo, Capricornio, 
t'esunnan mas seductor di e Cosmos, segun e prediccionnan 
di Esperanza Gracia. 


Haya sa aki di e pronosticonan di e horoscopo durante e 
proximo 7 dianan den tur e signonan zodiacal, desde dialuna 
5 di augustus te cu diadomingo 11 di augustus 2024. 


Horoscopo semanal Aries 
Lo bo ta hopi sociabel y activo y lo bo tin e sensacion cu tin 
"algo" cu ta proteha bo y ta conduci bo unda cu bo merece di 
ta. Confia den bo mes, bo por haci hopi cos miho cu ningun 
hende. Luna Nobo ta atrae suerte den bo bida y ta ofrece 
algun dia propicio pa tur tipo di aventura sentimental, di 
amistad, biahe, lantando bo spirito aventurero y tribi. 


Horoscopo semanal Tauro 
E Luna Nobo aki ta afecta e ambito familiar y ta contribui 
na suavisa tension y feilo loke ta grof cu ta agobia bo. E 
bon aspectonan di Mercurio lo yuda bo confronta e comber- 
sacionnan cu bo tin pendiente unda cu bo mester bisa loke 
bo ta pensa. Aunke surgi obstaculo cu ta frena bo plannan, 
no desespera pasobra lo bin alegria cu bo no tabata spera y 
cu lo cambia tur cos. 


Horoscopo semanal Geminis 
Siman hopi intenso caminda cu lo bo mester duna lo miho di 
bo, pero bo ta conta cu e energia di planeta Mars y Jupiter 
den bo signo pa confronta e retonan cu hopi gana y un 
sonrisa y lo bo vence. Scucha bo bos interior y sigui e dicta- 
donan di bo curason pa raca. E Luna Nobo aki lo yuda bo 
aclaria mal comprondemento y pone e cosnan na su luga. 


Horoscopo semanal Cancer 
Bo por sinti bo mes sorprendi pa tur e frentenan cu bo tin 
habri, pero e energia lunar ta transmiti e forsa cu bo tin 


mester pa bo no rindi y soluciona loke ta preocupa bo. Ta un 


H O R O S C O P O 

bon momento pa replanta algun asunto di bo bida cu bo no 
tincla. Afera semper pa dialogo y corda cu, si bo ta flexibel 
cu otro, bo lo spaar mas di un disgusto. 


Horoscopo semanal Leo 
Pabien. Protehi p'e energia positivo di Solo y Luna Nobo den 
bo signo, e detino por sorprende bo gratamente, pero bo 
mester cera e ciclonan pa oportunidad nobo habri. Lo bo 
sinti bo optimista y feliz y bo por crea contacto cu lo mehora 
bo bida. Evita esun cu ta bin pa adula bo of papia malo di 
otro; e lo trece problema. 


Horoscopo semanal Virgo 
Dia 5, 6 y 7, Luna lo transita den bo signo, regalando bo 
algun dia magico y potenciando bo recursonan pa bo sinti 
bo mes sigur di bo mes. Loke bo haci lo sali bo bon y bo lo 
enfrenta cada situacion cu un mente practico y e ideanan 
hopi cla. Dia 5, Venus lo drenta den bo signo y lo propicia bo 
bida, specialmente esun amoroso. Bo ta bay ta yena di gana 
di biba y di diberti. 


Horoscopo semanal Libra 
Ta posibel cu bo sinti e confusion pa scoge un cos di e otro y 
bo no sa kico pa haci. Si bo wak den bo, lo bo haya e manera 
di para riba tera firme y avansa rib'e caminda adecua. Enfoca 
den un obhetivo y kibra cu otro cos. E Luna Nobo aki lo fabo- 
rece e ambito di e amistadnan, yudando bo soluciona un 
tema pendiente cu un amigo. Bo dianan magico ta dia 8 y 9. 


Horoscopo semanal Scorpio 
E novilunio lo transmiti pa bo un energia di exito cu lo yuda 
bo triunfa den cuanto prueba cu destino pone bo dilanti. 
Fuera di esey, e Luna den bo signo, dia 10 y 11, lo proteha 
bo y e obstaculonan cu tabata frena bo soñonan lo disparce. 
Lo bo tin suficiente energia y entusiasmo pa alcansa bo aspi- 
racionnan y habri pa bo un bida nobo. Probecha e bon racha 
aki y lo bo disfruta cu bo hendenan. 


Horoscopo semanal Sagitario 
Si bo tin un decision pendiente, awo t'e momento di tum'e 
y aleha di un situacion cu ta tormentando bo. Dialogo y un 
actitud receptivo lo yuda bo supera e desencuentronan y 
suavisa e tensionan cu ta destabilisa bo. E Luna Nobo aki ta 
faborece bo trabao y biahe y den algun di nan por sosode 
algo cu ta cambia bo bida pa miho. 


Horoscopo semanal Capricornio 
Bo mester proteha bo mes di critica y opinion negativo cu 
por afecta bo mas di bo ta spera. Ignora cualkier comen- 
tario mal intenciona. E clave ta pa tin un poco di pasenshi y 
vooral, pa tu a e cosnan cu sentido di humor. Bo ta ricibiendo 
un energia hopi regenerador di e Luna Nobo y ta momento 
pa bandona un custumber of situacion cu ta condiciona bo. 


Horoscopo semanal Acuario 
Suerte ta di bo banda p'e dianan aki y e problema di solu- 
cion dificil lo bay tuma un rumbo diferente, pero bo mester 
move e ficha y bo mester hacie awo. Ta bon cu bo ta prepara 


p'e cambiona y bo busca ki ora esakinan lo ta 
necesario. Luna Nobo dilanti bo signo ta balansa 
bo y ta harmonisa bo bida y lo bo sinti bo mas 
sigur y menos vulnerabel. 


Horoscopo semanal Piscis 
Cu e planeta Saturno retrogrado den bo signo, 
bo por sinti cu e bida ta pisa riba bo. Bo tin 
mester di ta rondona den un ambiente caluroso 
y no descuida bo tempo di descanso y diver- 
sion pasobra e lo bay yuda bo stabilisa y lubida 
e problemanan cu awo mes no ta den bo man pa 
resolve. Por tin algun cambio den bo bida cu lo 
yuda bo cera e portanan di pasado cu no ta laga 
bo ta feliz. 

DIA 5 di juli 2024, conforme articulo III.17 di e Acuerdo 
di Estado y n'e articulo 59 di e Reglamento di Ordo di 
Parlamento di Aruba, miembro di fraccion di MAS, parlamen- 
tario Aquannette Gunn a dirigi binti pregunta n'e Minister di 
Turismo y Salud Publico, Dangui Oduber. 


Dia 26 di juli, 2024, e Parlamentario a ricibi e contestanan di 
e Minister (referencia: IS/998/23-24) relaciona cu e pregun- 
tanan formula. 


Revisando e contestanan di e minister, Parlamentario Gunn 
a constata un total falta di respet den e forma cu a contesta 
e preguntanan. Su obhetivo tabata pa obtene claridad riba 
un video cu tabata circula riba e plataformanan digital y 
cu a wordo transmiti tambe riba e canalnan di television 
Hulandes, como tambe atende e preocupacionnan cu varios 
ciudadano lo a trece dilanti na su persona encuanto dicho 
video. 


E video en cuestion ta haci referencia na un carta manda 
pa un miembro di Parlamento Europeo n'e Agencia Europeo 
di Medicamento (EMA) y e contesta cu EMA a proporciona 
Parlamento Europeo. Debi n'e actitud arogante di e Minister, 
e Parlamentario a hay'e obliga pa responde n'e insinuacion 
y e acusacionnan infunda di Minister Oduber. 


Como Parlamentario, sra. Gunn tin e derecho di dirigi e 
preguntanan skirbi riba cualkier tema di interes na un minis- 
terio y ta e deber di e Minister contesta di manera adecua y 
preciso. 


Lamentablemente sr. Oduber a opta pa cataloga e 
Parlamentario y partido MAS como vocero di extremista 
peligroso, ora cu e enfoke di su preocupacion tabata e vacu- 
nacion contra COVID-19. 


Den e introduccion di su contesta, e minister a afirma liter- 
almente: "het is op zijn zachts gezegd zeer zorgelijk dat 
de partij MAS zich kennelijk afÏlieert met deze extremist- 
ische partijen en gedachtegoeden van partijen en personen 
die Russische inmenging en ontregeling van democratie 
voorstaan." E afirmacion aki a wordo considera como 
inaceptabel. 


Ta esencial pa e minister specifica cu detaye basa riba 
cua pregunta(nan) dirigi na dje el a yega n'e conclusion 


di cataloga e parlamentario y partido MAS como vocero di 
extremista. E falta di claridad den e area aki ta motibo di 
preocupacion. 
E minister a inclui cuater carta (fecha dia 4 di october, 18 di 
october, 1 di december y 22 di december 2023) como anexo 
den su contesta di dia 26 di juli 2024. Aunke e minister 
tabata na altura di e cartanan aki y su contenido, sra. Gunn 
no tabata na altura di e intercambionan di corespondencia. 
Na momento cu e parlamentario a ricibi e contesta di parti 
di minister Oduber, e mandatario a añadi e cartanan como 
anexo. 


Fuera di esey, e contesta di e Minister tambe tabata contene 
extracto di noticia riba e rednan social riba e parlamentario 
di Union Europeo en cuestion, loke ta conclui cu e Minister 
tabata na altura di e video en cuestion. 


E pregunta cu ta surgi ta: Pakico e Minister no a tene un 
rueda di prensa pa informa e pueblo y refuta e contenido di 
e video unabes cu el a haya sa di esaki? Como Minister di 
Salud Publico, esaki lo tabata un accion adecua pa demostra 
transparencia y integridad na pueblo. 


E falta di accion di sr. Oduber a genera duda y panico 
den comunidad encuanto vacuna y su posibel efectonan 
secundario. Sra. Gunn ta lamenta e manipulacion den e 
contesta di e Minister y ta observa cu e tono di e contesta ta 
ilustra un actitud emocionalmente carga y irita. 


Concluyendo, e Minister tin e responsabilidad di responde 
un Parlamentario adecuadamente. Ora cu un miembro 
di Parlamento haci pregunta, e Minister mester limita na 
responde nan cu precision y no recuri na insinuacion infunda 
of manipulacion. 


Finalmente, ta duna Minister Oduber un conseho: cualkier 
persona cu conocemento basico di Papiamento cu lesa su 
contesta lo nota diferente eror ortografico. 


Como representante di un pais ta fundamental respeta e 
idioma eligi y skirbi cu un nivel aceptabel y sin eror orto- 
grafico. 


Ta lamentabel observa e uzo di varios idioma y un sin fin di 
eror den un solo frase, loke ta demostra un falta di respet pa 
Parlamento y Pueblo. 


Parlamentario Aquannette Gunn (MAS) 


Ta rechasa rotundamente acusacion 
di Minister Oduber di ta extremista 

BINTICINCO aña pasa, e pueblo Venezolano a cuminsa 
biba un situacion cu awe ta un nachtmerrie. Un coronel di 
ehercito, Hugo Rafael Chavez Frias, a seduci e nacion cu 
un politica nobo. E movemento chavista a nace y cu ne, e 
ilusion di un pueblo enfrentando un debe impagabel y un 
inflacion descontrola. 


Un cuarto di siglo despues, chavismo ta continua bao di 
Nicolas Maduro. Uzando un plataforma supuestamente 
democratico, Maduro a converti den un dictador cu ta 
controla tur e institucionna hudicial y ta uza e eleccionnan 
pa mantene e poder. Venezuela cu algu biaha tabatin un 
moneda fuerte manera e Bolivar, awo ta depende di e dollar 
Mericano, e mesun moneda cu Chavez y Maduro a maldi- 
ciona. 


E prospero Venezuela di antaño, di cual e ciudadanonan 
tabata bishita Aruba como turista, a disparce. E crisis 
economico y e sistema dictatorial a obliga hopi profesional 
bandona e pais y e miedo pa expresa opinion ta palpabel. 
E pueblo Venezolano y mundo henter ta decepciona p'e 
manipulacio electoral y e control gubernamental riba tur e 
institucionnan. 


E historia aki di 25 aña ta resumi como un partido nobocu 
un politica nobo a hiba Venezuela, un pais rico, na un situ- 
acion di pobresa y problema social cu lo tarda hopi aña pa 
resolve. Na Aruba, tambe nos tin oportunista y ambicioso 
cu ta probecha di e mal maneho di un partido tradicional 
manera MEP, convirtiendo Aruba den un pais caminda e 
ciudadanonan ta enfrenta problema financiero memey di un 
economia y turismo fuerte, pero caminda cu rikesa no ta 
yega n'esunnan menos afortuna. 


E gobierno di MEP a bandona e ser humano, haciendo di 
Aruba un pais caro pa biba cu un sin fin di medida imponi. 
MEP a yega na poder cu promesa di goberna sin impone 
medida, elimina e costo escolar, habri e refineria bek, 
crea mas trabao, baha edad di pensioen y biaha menos. 
Sinembargo, nan a biaha rond mundo sin importa esunnan 
mas afecta, manera nos pensionadonan y esunnan cu salario 
minimo. Hasta nan a logra poder cu un resultado electoral 
dudoso, kimando stembiljet pa evita e recuento y creando 


mas desconfiansa. 


E eleccion den nos pais bisiña mester ta un alerta, special- 
mente p'e hohbennan cu no conoce e historia y por ta ilusiona 
pa promesa di un politica nobo. E partidonan politico mester 
tin motivacion cla y transparente. Nos no mester permiti cu 
un partido tradicional manera MEP, cu no a cumpli cu pueblo, 
manipula e proximo eleccionnan. 


Pueblo mester recorda con un partido tradicional manera 
AVP a traha pa Aruba, cumpliendo cu su promesanan sin 
impone medida durante ocho aña di gobierno, permitiendo 
cu Aruba crece hunto cu su ciudadanonan. Un partido cu a 
duplica pensioen, introduciendo AZV y fundando Universidad 
di Aruba. Un partido cu a rescata e economia di e pais y a 
establece turismo como un pilar economico fuerte. 


E siguiente eleccionnan na Aruba por nifica un regreso na 
felicidad pa tur, no solamente pa un grupo privilegia. AVP ta 
prepara pa vigila di cerca e eleccionnan, sigurando trans- 
parencia y cofiansa den nos institucionnan electoral. Nos 
mester proteha nos derecho sagrado di voto, u berdadero 
tesoro cu ta garantisa cu e gobierno ta den man di pueblo. 


Juni Croes (AVP): 


Eleccion na Venezuela mester ta un alerta p’e eleccion na Aruba 

OTMAR Oduber di Plataforma Pais a reuni cu directiva di 
FTA y a atende varios topico di interes nacional. 


Manera ta conoci, Plataforma Pais ta realisando un serie 
di encuentronan cu diferente instancia na Aruba pa asina 
presenta e vision y pensamentonan innovativo di e Plataforma 
pa loke ta trata futuro di nos isla. 


Un di e topiconan cu a haya atencion tabata e reduccion di 
gastonan di gobierno, cual Otmar ta considera cu mester ta 
sine qua non. Ta premira cu 12% ta loke por wordo reduci. 
E ta di opinion cu no mester warda te ora bin cu medida 
atrobe pa bay negocia cu gobierno, pero mas bien mester 
crea e espacio pa haci esaki. “E gobierno cu ta bin na mando 
otro aña mester compromete di awo caba cu e reduccion di 
gasto aki mester tuma lugar”. 


Durante e reunion cu FTA a papia di con facilmente por logra 
esaki, realisando diferente accionnan y cu boluntad y deseo 
por logre. Esaki ta algo cu pueblo lo kier mira, esta wak 
gobernantenan cu lo bin na mando otro aña, compromete 
di baha e gastonan na cas pa despues crea entadanan nobo 
pa nos clase trahador. 


Relaciona cu e ultimo punto aki, a papia cu directiva di FTA 
riba e ley di BEL (Beneficio Economico Laboral) pa medio di 
cual e clase trahador na Aruba ta participa den e ganashi di 
e compania pa cual e ta traha. 
E beneficio aki no lo tin un efecto di belasting pa e trahador 
ya cu e no lo mester paga belasting riba dje y e no lo tin 
impacto pa e doño di trabou, ya cu e lo por desconte di su 
winstbelasting. 


E idea aki ta uno totalmente innovativo pa Aruba y e meta 
tras di dje ta cu e trahador ta bay haya un aumento substan- 
cial riba su entrada for di e compania pa cual e ta trahando 
sin cu esaki tin consecuencia. 


Tambe a papia cu FTA riba introduccion di impuesto indi- 
recto manera un BTW, cual tabata lo cual tur tempo y tur 
partido a papia riba dje, pero no tabatin e curashi pa intro- 
duciele. A busca e parti mas facil di e BTW cu ta e BBO y 
a introducie pasobra esey ta trece placa directamente den 
caha di gobierno. E otro parti cu no a wordo introduci ta cu 
e ciudadano tambe ta haya mas placa den su saco y e mes 
lo dicidi na unda e ta gasta e placa aki. 


Costo di bida haltisimo tambe a haya atencion durante e 
reunion, mescos ta e topico di legalisacion di e trahadornan 
cu ta na Aruba ilegalmente. 


Otmar ta contento cu FTA a bin dilanti cu e topico aki y a 
papia di 2500 persona inicialmente. Durante e reunion a 
coincidi cu e 10 mil ilegalnan cu tin na Aruba nan tur ta trah- 
ando y e personanan aki no ta contribuyendo cu loonbelas- 
ting, AZV, ni SVB. Nan no ta forma parti di e circuito oficial di 
Aruba su economia y no tin un control riba e entradanan cu 
gobierno no ta ricibiendo na e momentonan aki. 


Mester remarca un punto relaciona cu e legalisacion aki, e 
personanan cu wordo legalisa mester pasa por lo menos 
durante renovacion di nan prome 3 permisonan den un 
proceso di inburgering pa nan conoce y sa mas di Aruba, 
pasa cursonan di Papiamento, Certification Program, etc. 
Asina lo guia e personanan aki pa ta parti di nos comunidad 
y ta bon representantenan den e servicio pa mehora calidad 
di Producto Aruba. 


Di parti FTA a papia riba e diferente cambionan cu mester 
bin pa loke ta leynan laboral. Otmar Oduber tabatin e honor 
di ta e persona cu a realisa varios cambio den leynan laboral 
y awe e ta bisa cu loke FTA ta papia di dje ta al caso. Ta 
trata di cambionan sumamente chikito, pero cu lo beneficia 
drasticamente e clase trahador. E cambionan aki mester 
por wordo introduci y ta cambionan cu no ta perhudica e 
dunador di trabou. 


Finalisando Otmar a cataloga e reunion como uno fructifero 
y positivo unda a elabora riba diferente topiconan di interes 
pa comunidad di Aruba y cu mester wordo atendi pa un 
siguiente gobierno. 


Plataforma Pais y directiva di FTA a reuni 
y a comparti interes riba varios topico 

EAGLE Beach - La Cabana Beach Resort & Casino reci- 
entemente a organisa nan celebracion unda a reconoce e 
logronan y exitonan di nan empleadonan, supervisors, y 
teams durante di dos kwartaal. Nan a celebra esnan cu a 
mustra dedicacion excepcional, y trabao duro durante luna 
di april, mei y juni di 2024. 


E premionan cu nan a ricibi tabata un testamento di e stan- 
dard halto di excelencia cu nan tur a brinda na e hotel. 


Den esnan reconoci, empleado di luna di april tabata Linda 
Mitchell, Front OfÏce, empleado di luna di mei a bay pa 
Abelardo Restrepo, Housekeeping, empleado di luna di juni 
a bay pa Leo Thiel, Loss Prevention y Supervisor di e di dos 
kwartaal, Samir Hernandez, tambe di Loss Prevention. 
E departamento di Loss Prevention tabata e ganadonan 
grandi di e Team di Dos Kwartaal, nan a briya y sobresali 
riba tur otro departamento. 


Pa loke ta e ganadonan y esnan nomina, nan ta un berdadero 
inspiracion p’e comunidad di La Cabana Beach Resort & 


Casino. Nan esfuerso continuo ta contribui n’e exito di e 
hotel entre nos bishitantenan y doñonan. 


Gerencia a felicita nan tur pa nan trabao duro y riba nan 
reconocemento na e evento special aki durante lunch, 
tumando e tempo pa aprecia y expresa gratitud. Un danki 
special ta bay na Food & Beverage Team pa prepara e dushi 
cuminda cual a haci e celebracion ainda mas memorabel. 
Cu boso tur por keda inspira otro pa sigui desaroya y 
progresa. 


La Cabana Beach Resort & Casino a celebra exito 
y logro di empleado durante di dos kwartaal 

DIA 28 di mei ultimo na Amsterdam, Hulanda a tuma luga 
lansamento di e manual ‘Handbook of Gender Studies in the 
Dutch Caribbean’. E manual aki pa Prome Minister Evelyn 
Wever-Croes como tambe pa Aruba tin un significado hopi 
importante pasobra den e publicacion aki, Prome Minister 
ta duna su contribucion riba e posicion di hende muhe na 
Aruba, y e exito di hende muhenan na Aruba. 


‘Handbook of Gender Studies in the Dutch Caribbean’ ta un 
manual amplio riba estudio di genero na e islanan di Caribe 
Hulandes y ta cubri temanan entre otro: e historia di move- 
mentonan pa igualdad di genero; e relacion di genero cu 
rasa, colonialismo, sexualidad y e arte y cultura popular. E 
ta ofrece un miho bista riba un siglo di debatenan rond di 
genero di e seis islanan di Caribe Hulandes (Corsou, Boneiro, 
Aruba, St. Maarten, St. Eustatius y Saba). Cu e manual 
aki, informacionnan riba e topico aki ta bira accesibel pa 
lectornan internacional. 


E manual ta contene 600 pagina y 50 contribucion entre 
otro di señora Maria Liberia Peters y di Prome Minister 
Evelyn Wever-Croes. Prome Minister, den e capitulo 25, ta 
elabora riba ‘Gender Equality and Justice in Aruba: Policies 
and Practices’. Den e capitulo aki, Prome Minister ta elabora 
riba e National Gender Policy di Aruba cu a keda cla na mei 
di aña 2022, e areanan strategico di prioridad cu e docu- 
ment aki ta identifica y e desafionan specifico di igualdad di 
genero cu Aruba ta enfrenta particulamente e formanan cu 
genero ta wordo relaciona cu otro categoria social manera 
rasa y clase. 
Tambe Prome Minister ta duna un version cortico di su 
discurso na Nacionnan Uni riba Dia Internacional di Hende 
Muhe 2023. E capitulo ta conclui cu e vision di e recorido 
personal di Prome Minister y como e prome hende muhe 
lider di nos pais. 


“Ta un honor pa mi di por ta parti di un publicacion asina 
importante y bunita y pa contribui riba e tema di igualdad 
di genero, riba e posicion y exito di hende muhe na Aruba, y 
riba reto y vision pa traha hunto pa logra mas ainda”, Prome 
Minister a expresa. 


Prome Minister ta duna su contribucion den e ‘Handbook 
of Gender Studies in the Dutch Caribbean’ 

NA final di su ultimo carta, obispo a haci e peti- 
cion pa nos uni den oracion cu un intencion 
special pa nos rumannan di Venezuela cu ta 
pasando den momentonan hopi difícil. 


En conexion cu esaki, parokia Santa Anna, 
Noord ta invita tur grupo di oracion, pueblo di 
Aruba en general, specialmente nos rumannan 
Venezolano pa nos uni den oracion, mediante un 
nobena pa paz mundial, pero principalmente pa 
Paz na Venezuela. 


E nobena ta cuminsa dialuna 5 di augustus 
cu resamento di rosario 30 minuut of mey ora 
prome cu santo sacrificio di misa. 


E orario di e dianan ta manera ta sigui: dialuna, 
diaranson, diahuebs y diabierna ta cuminsa 
6 pm, diamars na Kapel di Alto Vista pa 5 pm, 
diasabra pa 6:30 pm y diadomingo pa 5:30 pm. 


Birgen di Coromoto, Patrona di Venezuela, pidi 
pa nos! 


Ban uni den un nobena pa nos rumannan di Venezuela 

RECIENTEMENTE, Minister Endy Croes a ricibi nos 
Seleccion di Baseball U12 cu a titula campeon di Caribe na 
Bahamas den e Babe Ruth Caribbean Championship. Cu e 
gran logro aki nos Seleccion di Baseball U12 lo representa 
Caribe den e World Series cu ta tuma luga na Branson, 
Missouri den luna di augustus proximo. 


Un total di 25 ekipo ta bataya den e World Series pa conk- 
ista e titulo maximo di e campeonato. Minister di Enseñansa 
y Deporte Endy Croes ta sumamente contento cu e actua- 
cion y resultado di nos seleccion. “Semper ora cu nos no 
logra yega aeropuerto pa topa cu nos atletanan, nan ta 
ricibi un invitacion special pa kantoor”, Minister Endy Croes 
a subraya. 


Durante e encuentro ameno, e hobennan a comparti na 
storia y experencia impresionante di e wega final. “Sigur e 
tabata un bunita momento pa comparti cu nos atletanan”, e 
mandatario di Deporte a expresa. 


Den nomber di Gobierno di Aruba, Minister Endy Croes a 
regala e campeonan di Caribe nan un medaya di 4D y a splica 
nan kico e ta significa. Por ultimo, e mandatario di Deporte 


ta gradici e coaching staf y mayornan pa guia y sostene e 
hobennan den nan deporte faborito. Alabes ta desea nos 
Seleccion di Baseball U12 hopi exito den e World Series cu 
ta inicia otro siman. Cu deseo, disciplina, dedicacion y deter- 
minacion boso ta logra. Nos ta orguyoso di boso! 


Nan a titula Campeon di Caribe den Babe Ruth Caribbean Championship 


Minister Endy Croes a ricibi nos seleccion 
di baseball U12 cu hopi hubilo 

WOMEN’S Club of Aruba (WCA) ta honrando e miho grad- 
uadonan di tur tipo di scol secundario desde aña 1940. 
Riba diahuebs11 di juli ultimo, e ceremonia a tuma luga 
na Renaissance Convention Center cu presencia di su 
Excelencia Gobernador Alfonso Boekhoudt, acompaña pa su 
distinguida esposa Hanneke Boekhoudt- Koetse, kende ta 
miembro honorario di WCA, minister di Educacion y Deporte 
sr. Endy Croes y esposa, y sr. Roberto Dijkhoff, Managing 
Director di Caribbean Mercatile Bank y esposa, ya cu 
Caribbean Mercantile Bank, ta e sponsor (of patrocinado) 
principal di e evento aki. 
WCA a invita e graduadonan pa un anochi special, pa ricibi un 
reconocemento como e miho graduadonan di tur e scolnan 
den nan tipo di scol. Presidente di WCA, sra. Reina Geerman, 
hunto cu sra. Hanneke Boekhoudt, a haci entrega di plakaat, 
e “Shoco Award” y otro premionan na e miho graduadonan 
di pais Aruba. 


Esnan cu a ricibi honor tabata: 
VWO (Schakel College) Thomas Brown; HAVO (Colegio 
Arubano) Shae Brokke; HAVO (Schakel College) Valerie 
Goris; International School of Aruba (ISA) Seline Tromp; 
EduCampus Aruba Shurviqzqia Geerman; IBERO American 
High School Merrily Farro ; MAVO / 7 vak (Ceque College) 
Kyle Hughes; MAVO / 6 vak (La Salle College) Dilan Perez ; 
EPI: Unit Economia (Financiële Administratie) Yeinderalexsa 
Williams; EPI: Unit Salubridad & Servicio (Welzijn niveau 
4) Jaydienne Loefstop ; EPI: Unit Ciencia & Tecnologia 
(Elektrotechniek) Nixon Perez; EPI: Unit Hospitalidad 
&Turismo (A.S.) Jurstin Paesch ; EPI: Unit Hospitalidad & 
Turismo (A.A.S.) Cesarina Jinete Galatioto ; EPB: Niveau 
Doorstroom (Oranjestad) Laura Saenz Salgado ; EPB: Niveau 
Uitstroom (San Nicolas) Nathan Figaroa ; EPB: Arbeidsmarkt 
(Oranjestad) Anaïs Helder ; EPB: ABO (San Nicolas) Shemi 
Verploeg ; Scol Practico pa Ofishi (Sta. Cruz) Josleiny Aquino 
; Avond HAVO Shannon Rob ; Avond MAVO Aruba (7 vak) 
Jean Kock ; Avond MAVO Aruba (6 vak) Lucelvia Schwengle 


Pa e ocasion aki, e comision a invita e hoben talentoso Isdel 
Hyacinme, ganado di e concurso “Arte di Palabra 2024”, den 
e categoria ”Rap”, p’e presentacion di su Rap cu el a gana 
cu ne. 


Invitado special pa e anochi tabata sr. Nigel Wix, miho grad- 
uado di HAVO na aña 2002 y actualmente Regional manager 
IT Innovation and Technology na Aruba Bank N.V. y Orco 
Bank N.V. 


El a dirigi su mes na e miho graduadonan, dunando testi- 
monio di su experiencia- y consehonan valioso, y cu semper 


bo mester persevera y traha duro pa alcansa bo metanan: 
“Keep your eye on the prize”. Seline Tromp, e miho grad- 
uado di ISA, a declama un poema titula: ”Don’t Ever Stop 
Dreaming your Dreams” di e poeta Laine Parsons. 


Nos di WCA ta gradici directiva di tur scol secundario pa a 
facilita nos cu tur informacion necesario pa a traha e lista di 
e miho graduadonan y tur mayo pa a apoya nan yiu. 


Nos ta hopi agradecido tambe na tur e comerciante- y 
instancianan, cu a coopera pa haci e evento aki posibel y pa 
duna cada graduado un regalo hunto cu su award. 
Gradicimento ta bay na tur miembro cu a yuda, principal- 
mente na e comision di Student Awards consistiendo di 
Chairman Michella Steenvoorde-Laclé, Roxanne Vieira, 
Emperatriz Perdomo, Bernadette Schouten, Jeannette Kort, 
Mary Droogh, Rhona Dijkhoff, Suzanne Garcia, Mary Taylor, 
Sjamella Violenus, Aqaunette Gun, Dulcie Goedgedrag, 
Milagros Posner, Marjorie Dijkhoff, Marva Solagnier y Ursly 
Silberie (MC). 


Igualmente esnan cu a coopera durante e proyecto. 


E miembronan di e comision aki a duna tur di nan parti, pa 
haci e evento aki bira asina special pa e miho graduadonan 
di nos pais. 
Por ultimo, WCA ta felicita un biaha mas nos miho grad- 
uadonan, kendenan a completa nan estudio cu excelencia 
durante e periodo di 2023-2024. 


Women’s Club of Aruba a honra e miho graduadonan di 2024 

RECETA DI DIA 


PAN CASERO TRAHA DEN PANCHI 


Traha pan casero den un panchi ta un excelente manera pa 
disfruta di pan fresco sin mester di un forno. Aki bo tin un 
receta simpel pa un pan tipo "Pan di Panchi." 


Ingrediente: 
250 gram di hariña 
1 telep di yeast den polvo (tambe bo por uza yeast seco, 
pero sigura pa ahust'e na bo gusto). 
1 telep di salo 
2 cuchara di sucu (opcional) 
150 ml di awa lauw (por varia, dependiendo e absorcion di 
e hariña) 
2 cuchara di azeta di oleifi (of cualkier otro azeta di bo pref- 
erencia) 


Preparacion: 
1. Mescla e ingredientenan seco: Den un comchi grandi, 
mescla e hariña, yeast na polvo, salo y sucu (si bo dicidi 
uz'e). 


2. Agrega e likidonan: Traha un buraco den centro di e ingre- 
dientenan seco y añadi e awa lauw y e azeta. Mescla te ora 
cu tur e ingredientenan integra y bo obtene un masa pega- 
hoso. 


3. Mansa: Den un superficiemente levemente cubri cu hariña, 
mansa e masa durante 5-7 minuut te ora cu e ta suave y 
elastico. Si e masa ta demasiado pegahoso, bo por añadi un 


poco mas di hariña. 


4. Reposo: Forma un bola cu e masa y pon'e den un comchi 
levemente cu hariña den dje. 


Cubrie cu un serbete limpi y tiki muha y lag'e reposa den un 
luga tiki calor pa aproximadamente 30 minuutm of te ora cu 
e masa a crece un poco. 


5. Prepara e panchi: Keinta un panchi grandi riba candela 
medio. Bo por vet e ligeramente cu un poco di azeta pa evita 
cu e pan pega. 


6. Forma e pan: Despues di e tempo di reposo, forma un bola 
of un disco cu e mansa (dependiendo con bo ta prefera bo 
pan) y pon'e den e panchi cayente. 


Cubri e panchi cu un tapa of papel aluminio pa mantene e 
calor paden. 


7. Cushina: Cushina riba candela mediano-abao durante 
mas of menos 20-25 minuut. 


Bolter e pan durante mita di e cushinamento pa sigura cu 
esaki bira bruin uniformemente ambos banda. Si e pan parce 
ta bira demasiado bruin, baha e candela. 


8. Lag'e fria: Una bes cushina, saca e pan di e panchi y lag'e 
fria riba rack prome cu cort'e. 


E pan aki ta perfecto pa compaña bo cuminda of disfruta cu 
un poco di manteca. 

Fortaleza pa Famia 


Sinceramente, Pastoor Marcel Balootje 


NO tenta Dios 


Tentamento di Dios ta algo masha peligroso y es mas, ta 
algo cu ningun hende mester haci. 


Tentamento di Dios ta nifica cu kier limita Su poder, of nos 
kier haci cos for di Su boluntad y spera Su respaldo. 


Tin hopi manera di tenta Dios. 


Por ehempel un hende cu tin e curashi di bisa cu Dios a 
papia cu ne, of cu Dios a mand’e haci algo, caba no ta 
berdad. 


Un hende ta bay contra su mes salud y bienestar, y despues 
kier reclama Dios. 


Un hende cu ta bisti indecente sabiendo masha bon cu e 
ta provoca otro hende na pica, y e ta comete perversidad. 


Hende cu ta sali for di boluntad di Dios, bayendo contra 
Su palabra y Su Statuto nan, contra e naturalesa di Dios, 
cambiando e berdad di Dios den un mentira, pero no kier 
arepenti ni aparta.. 


Hende cu ta maltrata otro, sabiendo cu Dios ta bisa pa 
stima bo prohimo. 


Lansa un mentira, priminti cosnan cu nan no por alcansa 
y despues bisa cu no ta e tempo di Dios. 


Uza nomber di Dios pa sconde nan orguyo, usando dicho 
nan cu no ta para skirbi den Bijbel como capa. Por ehempel 
yuda bo mes pa Dios yuda bo, of mi tin fe den mi mes). 


Hende nan cu ta bisa cu cada ken ta sirbi Dios manera nan 
kier, of cu cada ken tin nan Dios, sabiendo masha bon cu 
tin un Dios, y un mediador entre Dios y hende kende, ta 
Cristo Hesus. 


Hende cu ta idolatra, kiermen cu nan ta adora imagen, 
gañando nan mes y ta pretende cu nan ta sirbi Dios. 


Hende cu ta meti grandemente den bruheria, spiritismo y 
gran scuridad y ta nenga esey, bisando cu ta Dios nan ta 
sirbi. 


Hende cu ta uni den yugo desigual, mirando maldad y 
inmoralidad ta wordo cometi, pero toch nan ta permanece 


den e relacion of grupo pa motibo di placa of posicion. 


Hende cu ta hiba nan yiu den caminda di bruheria y idol- 
atria for di chiki, sabiendo masha bon cu Dios ta bisa pa 
instrui bo yiu for di chiki den e disiplina y instruccion di 
Señor. 


Hende cu tin apariencia di ta religioso berde , ma cu ta 
nenga su poder, evita e sorto di hendenan aki (2 Timoteo 
4:4). 


Hende cu ta ricibi bendicion di Dios, ma keto bay ta 
murmura y rebeldia contra Dios y su palabra. 


Hende cu ta mal agradecido cu ta lubida for di unda Dios 
a saca nan y ta bolbe bek den inmoralidad y malicia y ta 
sigui comete pica concientemente. 


Hende cu ta duda den e palabra di Dios y ta impone duda 
den bida di otro hende, pa nan sigui den pica. 


No laga ningun hende bisa, ora cu nan wordo tenta: Mi a 
wordo tenta door di Dios, pasobra Dios no por wordo tenta 
door di maldad,y E mes no ta tenta ningun hende.Ma cada 
un ta wordo tenta ora cu e wordo atrai y seduci door di su 
mes pasion. Anto ora e pasion concebi, e ta duna luz na 
pica, y ora pica keda cumpli e ta produci morto. (Santiago 
1:13-15). 


No stima mundo, ni e cosnan di mundo. Si un hende ta 
stima mundo, e amor di e Tata no ta den dje. Pasobra tur 
loke tin den mundo, e deseo di carni, y e deseo di wowo, 
y e orguyo di bida, no ta bin di e Tata sino di e mundo. (1 
Juan 2:15-16). 


Nos tur mester corda cu amistad cu mundo ta enemistad 
cu Dios. (Santiago 4:4). 

Drenta su portanan cu gradicimento, 


drenta su tempel cu cantica di alabansa, 


glorific’e, bendiciona su Nomber. 


Salmo 100:4 


Cu dolor na nos curason, nos ta participa 


fayecimento di nos ser stima: 


Marilyn M. Hoek 


cariñosamente yama “Rubia” 
*17-11-1953 - †31-07-2024 


Na nomber di su: 
Tata: †Felix Simplicio “Picho” Hoek 
†Mama: Coleta Victoria “Viola” Hoek- 
Matos 


Rumannan: Elaine Hoek y †Hubert Top- 
penberg, †Gladys Bogers-Hoek y †Piet 
Bogers, Alva Hoek, †Roland Hoek, 
Vianca Arends-Hoek y Dennis Arends, 
Vivian Hoek 


Sobrino(a)nan: Cherly Toppenberg y 
Nicolaas Thijsen y yiunan, Lainebert Top- 
penberg y yiunan, Miluska Hoek, Engel- 
bert Visser y famia, Ebert Visser y yiunan, 
Eldrick Visser y yiunan, Ryan Medina y 
yiunan, †Bruce Arends, Kevin Arends, 
Rodney Hoek, Derrick Pop, Vivienne Pop 
y yiunan 


Ihanan: Cherly Toppenberg y Liz Salts- 
man na Merca 


Su primanan cu a compañ'e te na ultimo 
momento: Mayra Matos y Dita Matos 


Amiga- y amigonan: Juanita Chirino, Na- 
thaly Borrebach, Lynn Bunyard & Marc 
& famia in USA, 
Children of †Jinny & † Bill Jennings na 
Merca, Nelis Winklaar, Dennis Heinze, 
Rudolfo Todd, Ex colegannan di Postkan- 
toor. 


Demas famia: Hoek, Matos, Toppenberg, 
Arends, Ras, Thijsen, Visser, Pop, Wester, 
Tromp, Mateo, Lopez, Everon, Giel, Al- 
varez, van Koppenhagen, Leidel, March- 
ena, Semeleer, Delle, Niesthoven, Kelly, 
Almazo, Ridderstaat, Wolf, Faro. 


Ta invita pa acto di condolencia y despe- 
dida cual lo tuma lugar na Aurora Funeral 
Home, dialuna 5 di augustus 2024 di 2'or 
pa 4'or di atardi. Cremacion lo tuma lugar 
despues den seno familiar. 


Nos disculpa si den nos tristesa nos por a 
lubida algun famia of conocir. 


Señor ta mi Wardador, mi n’t tin falta 
di nada; den cunucu di yerba berde. E 
ta pone mi sosega. E ta hiba mi na awa 
trankil, pa mi bolbe haya forsa. 


Cu inmenso tristesa na nos curason, pero 
conforme cu boluntad di Dios. Agradeci- 
do pa tur locual el a nifica pa nos. Nos ta 
anuncia fayecimento di nos tata, ruman, 
opa y bisawelo stima: 


Gerardo Bernardo Loefstop 
Mihor conoci como “Nady” 
*04-12-1938 †31-07-2024 


Acto di entiero lo wordo anuncia despues. 


AWE, dia 5 di augustus ta celebra e 
festividad di Nuestra Señora de las 
Nieves, tambe conoci como Santa 
Maria la Mayor. E historia ta bay bek pa 
siglo IV, durante e pontificado di Papa 
Liberio (352-366). Segun e tradicion, 
un noble Romano ya a Juan y su casa, 
sin yiu, a dicidi dedica nan fortuna 
na Birgen Maria. E anochi di 4 pa 5 
di augustus, La Birgen a aparece den 
un soño, indicando nan pa nan traha 
un iglesia na su honor caminda nan lo 
haya sneeuw e dia siguiente. 


E mainta siguiente, den un zomer calor, 
un sneeuw milagroso a cubri e top di 
un sero di Esquilino. E fenomeno aki 
a wordo tuma como un señal divino. 
Juan y su casa a informa Papa Liberio, 
kende tambe tabatin e mesun vision. 
Papa organisa un procesion te cu e 
sero y a marca e contorno di e futuro 
basilisa riba e sneeuw. 


E iglesia construi riba e luga aki ta e 
Basilica di Santa Maria la Mayor, un di 
e cuater basilicanan papal di Roma y 


un di esunnan mas importante dedica 
na Birgen Maria. Famoso pa su mosai- 
conan y su beyesa arkitectonico tambe 
ta conoci como Basilica Liberiano. 


Dia 5 di augustus, e festividad di 
Nuestra Señora de las Nieves ta wordo 
celebra cu un misa solem y un cere- 
monia special den e Basilica di Santa 
Maria la Mayor. E celebracion ta inlui 
un "sneeuw" di petalo di flor blanco 
for di e dak di e basilica, rememorando 
e milager original y yenando e presen- 
tenan di asombro, 


E milager di sneeuw na Roma 


Awe ta celebracion di Nuestra 
Señora de las Nieves 


39 
Dialuna, 5 Augustus 2024 
OBITUARIO 
AWEMainta 


“Señor ta mi wardador, mi’n tin falta di 


nada, 


Den cunuco di yerba berde e ta pone mi 


sosega. 


E ta hiba mi na awa trankil, 


Pa mi bolbe haya forsa”. 


Salmo 23 


Cu dolor na nos curason, nos ta anuncia 


fayecimento di nos ser stima: 


Swinda O. Tromp 


*27-12-1963 †30-07-2024 


Acto di entiero lo wordo anuncia despues. 


“Señor ta mi wardador, mi’n tin falta di nada. 
Den cunucu di yerba berde e ta pone mi sosega. 


E ta hiba mi na awa trankil, 


pa mi bolbe haya forsa”. 


Salmo: 23 


No tin palabra pa expresa nos tristesa pero conforme cu bol- 
untad di Dios, nos ta anuncia fayecimento inesperadamente di 


nos: esposa, mama, yiu: 


Sue-Laine Mary-Anne Luciënne Tromp-Henriquez 


cariñosamente yama “Sully” 
*09-05-1996 - †20-07-2024 


Na nomber di su: 
Esposo stima: Edric Tromp 
Yiunan stima: Arion Tromp y Isa Tromp 
Tata: Kenneth Henriquez 
Mama: Maria Maureen Henriquez-Raaz 


Rumannan Stima: Jessica Bongers y yiunan na Hulanda, 
Eufemy Henriquez y Jose Martinez Mendez, Jean-Marc Hen- 
riquez, Jean-piërre Henriquez y Daniela y Yiunan 


Sobrina: Jahlaisa 


Sobrinonan: Waylon, Jeanrey, Jay-Diliano, Dayven, Liam 


Welanan: “Dika” Henriquez-Croes, Lucia Felicita Maduro 
Welonan: †Paulito Luciano “Chani” Henriquez, †Raoul Elio 
Raaz 
Manera wela: Isidora Croes 
Manera Welo: Edsel Cicilia 
Omo: Aldrick Maduro 


Tantanan: Sharlene y esposo Huub Fermont y famia, Sharitza 
Henriquez y Aleendal Chayoung, Eldrith Henriquez y yiunan, 
Shaquira Maduro y famia, Nisha Maduro 
Primonan: Jonathan y Etiënne, Ian, Zyon 


Primanan: Emmelaine Slater Evertsz y famia, Eleanne Evertsz 
y David y Davieliënne Curiël, Ediliënne y Tani na Hulanda 
Madrina: Sharlene Fermont-Henriquez 
Padrino: Edward van Tol 
Suegra y suegro: Liliana Tromp-Croes y Eric Tromp 
Sua: Ericson Tromp y famia 
Famia di misa na Aruba/Hulanda: Zion Church, ICF Enschede 
Amigo(a)nan di school (Aruba, Hulanda) 


Tur demas famianan cu ta mucho hopi pa menciona. 


Disculpa nos si den nos tristesa nos por a lubida algun miem- 
bro di famia. 


Oportunidad pa condolencia: Diamars 06 di augustus 2024 na 
Aurora Funeral Home di 7or pm pa 9or pm 


Acto di entiero lo tuma luga diaranson 07 di augustus 2024 for 
di 2or pm pa 4or pm na Aurora Funeral Home y despues lo sali 
bay pa santana Central na Sabana Basora. 


Livestreaming entiero: Obituary Aruba 


Nos ta lamenta cu despues di entiero no ta ricibi bishita di 
condolencia na cas. 


“Señor ta mi wardador, mi’n tin falta 


di nada 


Den cunucu di yerba berde e ta pone 


mi sosega. 


E ta hiba mi na awa trankil, 


Pa mi bolbe haya forsa”. 


Salmo: 23 


Nos ta anuncia fayecimento di: 


Stanley W. Priest 


*12-04-1953 - †31-07-2024 


Acto di entiero lo wordo anuncia 


despues 


Lagrima y flornan por seca, su recuer- 
donan y tur loke el a haci y significa pa 
nos, lo keda graba pa semper den nos 


mente y curason. 


“Cerca Dios mi alma ta na paz, ta di DJ’E 


mi salbacion ta bin” 


Salmo 62:1 


Cu inmenso tristesa nos ta anuncia fayeci- 


mento di nos ser stima: 


Pierre Romain Desormond 
*08-02-1946 - †02-08-2024 


Acto di entiero lo wordo anuncia despues 


The Lord is my shepherd; I shall not want. 
He maketh me to lie down in green pastures: 
he leadeth me beside the still waters. 


He restoreth my soul: he leadeth me in the 
paths of righteousness for his name's sake. 


Yea, though I walk through the valley of the 
shadow of death, I will fear no evil: for thou 
art with me; thy rod and thy staff they comfort 
me. 


With deep sympathy we announce the passing 
away of: 


Marie Roselaine Joicius-Demervil 


Date and place of the funeral will be an- 
nounced later. 


40 
Dialuna, 5 Augustus 2024 
OBITUARIO 
AWEMainta 


“Señor ta mi Wardador, mi’n tin falta di nada; 


den cunucu di yerba berde E ta pone mi 


sosega. 


E ta hiba mi na awa trankil, pa mi bolbe haya 


forsa.” 


Salmo 23 


Cu dolor na nos curason, nos ta participa 


fayecimento di nos ser stima: 


Sr. Eloy Dania 


Cariñosamente yama Mo-Loy, Tata Jak, Papa 


Loy, Peyon. 


Ex trahado di L.V.V Santa Rosa. 


*11-03-1934 - †31-07-2024 


Na nomber di su: 
Estimada esposa: Sira Dania-Everon 


Yiunan: †Roberto Dania, Thomas Dania y 
†Jamilla Mathilda, Evelina y Johnny Felten- 
Dania, Sonia y Edwin Ridderstap-Dania, 
Eulogio y Elda Dania-Geerman, Jahaira y 
Abraham Wrves Rodriquez-Dania 


Nieto- y nietanan: †Gershwin, Humphrey, 
Brian, Kendrick, Lisette, Jo-Eve y Gerald, Jo- 
Ellyn, Rosethy, Eldwin y Alejandra, Manu- 
elle, Luigi y Faryel, Guido y Elaiza, Kevin. 


Bisanieto- y bisanietanan: Jaydon, Kylyshee, 
Ian, Lishaira y yiunan, Jair, Jared, Jade, 
Raymir, Genesis, Aleyna. 


Tur su rumannan Dania difunto. 


Cuñanan: Remacla Croes-Everon y famia, 
Diana Everon y yiu. 
Demas sua- y cuñanan difunto. 
Abel, Carmen y demas subrino- y subrinanan. 


Tur sobrino- y sobrinanan di Sira. 
Primo- y primanan, ihanan, bon bisiñanan, 
conocirnan, amigonan, ex - coleganan. 


Ex - suegranan: 
Esther Croes-Boekhoudt y famia, Ludwina 
Werleman. 


Ayudantenan na cas: Lily y Maria. Wit Gele 
Kruis Aruba. Trinity Quality Care Services. 


Famianan: Dania, Everon, Mathilda, Felten, 
Ridderstap, Geerman, Wrves Rodriguez, 
Lubo, Tromp, Filiciana, Gil, Cano, Badloe, 
Riveros, Dañe, Henriquez, Maduro, Dirks, 
Angela, Danje, Fingal, Figaroa, Dijkhoff, Ar- 
ends, Frans, Ras, D’Abreu, Semeleer, Loep- 
stok, Hidalgo, Janga, Boekhoudt, Werleman, 
Rafini, Croes, Santana, Cruz, Sam, Lacle, 
Krosendijk. 
Oportunidad pa condolencia ta diaranson 7 
di augustus 7:00 pm – 9:00 pm na Aurora 
Funeral Home 
Acto di entiero ta tuma lugar diahuebs 8 di 
augustus 2024 di 9:00 pa 11:00 di mainta na 
Aurora Funeral Home. Despues lo sali pa 
santana Catolico na Paradera. 
Ta disculpa si den nos tristesa nos a lubida 
algun famia of conocir. 


“Laga tur locual ta spera mi ta bunita, Laga 
cu tur locual cu mi encontra na caminda ta 


bunita 


Laga tur locual cu ta rondona mi ta bunita, 
Laga tur locual cu mi a laga atras keda buni- 
ta, y laga esaki nan termina den tur bunitesa”. 


Cu profundo tristesa na nos curason pero 


agradecido pa locual el a significa pa nos, nos 


ta anuncia fayecimento di: 


Sr. Benjamin S. FIGAROA 
Miho conoci como “Jimmy” 
*11 aug 1962 – †29 july 2024 


Na nomber di su: 
Mayornan: † Silberio y † Francisca Figaroa 
Viudo di: †Juliana E “liesje” Figaroa-Geer- 
man 


Yiunan: Shaluzdin Figaroa, Benjamin “Juni” 
y Yamelies Figaroa-Petit. 


Nieta y Nietonan: Giandra Erasmus, Giandre 
Erasmus, Giand-marc Erasmus, Benjamin 
Figaroa, Benson Figaroa 


Compañera: Maria Elva Pereira 


Rumannan: † Juan Brete, Violeta “Ola” 
Figaroa y yiunnan, † Luis Figaroa y Agnes y 
yiu y famia, Maria “Liesje” Figaroa y Oscar 
Gomez y yiunnan, Emelina “Emmy” Figaroa, 
Carmen y Axel “Doei” Jansen y yiunnan, 
Teresita “Treesje” Figaroa y yiu, Edwigia 
“Wia” y Stanley Rosina y yiunnan, † Theodor 
“Buchi” Figaroa, † Lourdes “luchi” Figaroa y 
† yiu, Irene Figaroa, † Johnny Figaroa 


Tanta y omonan, prima y primonan, comer y 
compernan, su bisiñanan, amiga y amigonan, 
conoci y amistadnan. Ex Coleganan di Palm 
Tours (watersports). 


Famianan: Figaroa, Geerman, Erasmus, Petit- 
Colina, Lopez, Giel, Tromp, Kelly Hernan- 
dez,, Farro, Ponson, Gomez, Jansen, Oduber, 
Rosina, Blanco, Urbina, Lacle, Pereira, Her- 
rera y demas famia. 
Adres pa Condolencia: Aurora Funeral Home 
dialuna 5 augustus 2024, 07:00-09:00 PM 


Acto di entiero lo tuma luga diamars 6 
augustus 2024 di 2or pa 4or na Misa Santa 
Anna na Noord. For di 2or e restonan mortal 
lo ta reposa den Misa Santa Ana y despues lo 
hiba nos defunto stima na su ultimo luga di 
sosiego na santana catolico na Noord. 


Nos disculpa si den momento di tristesa nos 
por a lubida di menciona algun familiar of 
amistad. 
Nos ta lamenta cu despues di entiero nos no 
lo por ricibi bishita di Condolencia na cas. 
Adres pa Condolencia: Aurora Funeral Home 
Dialuna 5augustus 2024, 07:00-09:00 PM 


“Recorda mi, maske mi tin cu bisa ayo. Recorda mi, y 
no laga esaki pone bo yora. Pa maske cu mi ta lew, mi 
lo tin bo den mi curason. Mi biahe lo ta un largo y leu, 
pero corda cu mi lo ta cu bo na e unico manera cu mi 


por ta, RECORDA MI” 


Cu dolor na nos curason nos ta anuncia fayecimento di: 


mi esposo, nos ruman y omo stima: 


Nouel Quandus 


Mihor conoci como “Omo Nouel, Bidim” 


17-8-1937 30-07-2024 


Na nomber di su: 
Mayornan: Felix y Maria Quandus-Giel 
Casa stima: Marianita “Ninita” Quandus-Kock 
Suegronan: Federico y Agripina Kock-Dubero 
Manera yiu stima: Josy Kock y Jacky Chung, Joanne y 
casa Anthony Matos-Kock 
Stima manera nieto: Eugène Rasmijn y Xiante-Marie 
Lacle, Anthwon Matos, Jaylan Matos 


Rumannan: Estefania y Ludovicus Maria Christiaans- 
Giel, Angel y Aurora Quandus de Leon y famia, Catha- 
rina y Bubu Josephina y famia, Sera y Buchi Ben Tromp 
y famia, Elsa Quandus y yiunan, Nino Quandus, Icho 
Quandus, Doys y Rita Quandus-Boekhoudt y famia 


Swa y cuñanan: Laurenza “Aura” y Reginaldo “Sho- 
na” Lampe-Kock y famia, Anselmo “Chemmy” y Annie 
Kock- Franken y famia.. Emelina “Ina” y Jozeph 
“Cheppy” Ras- Kock y famia, Virgilio “Fichi” y Rosa 
Kock- Trimon y famia, Florina “Rina” y Fernando Za- 
pata- Kock, Benny y Martha Kock- Quintero y famia, 
Rafael y Lourdes Kock- Ridderstap y famia 


Ihanan: Josy Kock, Osrick Quandus. 


Su amigonan di cas: Rosa y Tilin, Jack Arends, Juancho 
de Palm, Coby Lampe, Robert de Kort, 
Maritza. 


Famianan na: Corsou, Hulanda, Colombia. 


Famia: Quandus, Kock, Giel, Christiaans, de Leon, 
Maduro, Tromp, Josephina, Boekhoudt, Welhous, 
Lampe, Franken, Ras, Trimon, Diaz, Zapata, Quintero, 
Ridderstap, Dubero, Croes, Arends, 
Henricus, Kelly, Dijkhoff. 


Sobrino y sobrinanan, comer y compernan, bon bisi- 
ñanan, amigo, conocir, ex coleganan di Lago, Esso 
Petrolero, Bushiri Hotel, The Mill Resort, The Talk of 
The Town. 


Ta invita un y tur pa asisti na e acto di despedida y 
entiero cual ta tuma luga: diamars 6 augustus, 2024 
di 2’or- 4’or na Aurora Funeral Home & Crematory. 
Saliendo despues pa Santana Catholico Santa Maria na 
Santa Cruz. 


Nos ta pidi nos disculpa si den nos tristeza nos por a 
lubida algun familiar. 


Despues di entiero no por ricibi bishita di condolencia 
na cas. 


